title: Οδηγία 2005/38/ΕΚ της Επιτροπής, της 6ης Ιουνίου 2005, για την καθιέρωση τρόπων δειγματοληψίας και μεθόδων ανάλυσης για τον επίσημο έλεγχο των επιπέδων τοξινών Fusarium στα τρόφιμα   (Κείμενο που παρουσιάζει ενδιαφέρον για τον ΕΟΧ)

text:
               7.6.2005

               EL

               Επίσημη Εφημερίδα της Ευρωπαϊκής Ένωσης

               L 143/18

      ΟΔΗΓΊΑ 2005/38/ΕΚ ΤΗΣ ΕΠΙΤΡΟΠΉΣ

   της 6ης Ιουνίου 2005
   για την καθιέρωση τρόπων δειγματοληψίας και μεθόδων ανάλυσης για τον επίσημο έλεγχο των επιπέδων τοξινών Fusarium στα τρόφιμα
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 85/591/ΕΟΚ του Συμβουλίου, της 20ής Δεκεμβρίου 1985, για την καθιέρωση κοινοτικών τρόπων δειγματοληψίας και μεθόδων ανάλυσης για τον έλεγχο των τροφίμων που προορίζονται για κατανάλωση από τον άνθρωπο (1), και ιδίως το άρθρο 1 παράγραφος 1,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 466/2001 της Επιτροπής, της 8ης Μαρτίου 2001, για τον καθορισμό μέγιστων τιμών ανοχής για ορισμένες προσμείξεις στα τρόφιμα (2) προβλέπει τα μέγιστα όρια για ορισμένες τοξίνες Fusarium σε ορισμένα τρόφιμα.

               (2)

               Η οδηγία 89/397/ΕΟΚ του Συμβουλίου, της 14ης Ιουνίου 1989, σχετικά με τον επίσημο έλεγχο των τροφίμων (3) θεσπίζει τις γενικές αρχές που διέπουν τη διενέργεια του επίσημου ελέγχου των τροφίμων. Η οδηγία 93/99/ΕΟΚ του Συμβουλίου, της 29ης Οκτωβρίου 1993, σχετικά με τα πρόσθετα μέτρα που αφορούν τον επίσημο έλεγχο των τροφίμων (4) εισάγει ένα σύστημα κανόνων ποιότητας για τα εργαστήρια που είναι επιφορτισμένα από τα κράτη μέλη με τον επίσημο έλεγχο των τροφίμων.

               (3)

               Η δειγματοληψία διαδραματίζει κρίσιμο ρόλο στην ακρίβεια προσδιορισμού των επιπέδων τοξινών Fusarium, τα οποία κατανέμονται κατά τρόπο ανομοιόμορφο σε μια παρτίδα.

               (4)

               Είναι αναγκαίο να καθοριστούν τα γενικά κριτήρια, στα οποία πρέπει να ανταποκρίνονται οι μέθοδοι ανάλυσης, προκειμένου τα εργαστήρια τα οποία είναι επιφορτισμένα με τη διεξαγωγή των ελέγχων να χρησιμοποιούν μεθόδους ανάλυσης συγκρίσιμου επιπέδου επιδόσεων.

               (5)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τα κράτη μέλη λαμβάνουν όλα τα αναγκαία μέτρα κατά τρόπο ώστε οι δειγματοληψίες για τον επίσημο έλεγχο των επιπέδων τοξινών Fusarium (δεσοξυνιβαλενόλη, ζεαραλενόνη, φουμονισίνες B1 και B2 και τοξίνες T-2 και HT-2) στα τρόφιμα να πραγματοποιούνται σύμφωνα με τις μεθόδους που περιγράφονται στο παράρτημα Ι της παρούσας οδηγίας.
   Άρθρο 2
   Τα κράτη μέλη λαμβάνουν όλα τα αναγκαία μέτρα κατά τρόπο ώστε η παρασκευή των δειγμάτων και η χρησιμοποιούμενη μέθοδος ανάλυσης για τον επίσημο έλεγχο των επιπέδων τοξινών Fusarium (δεσοξυνιβαλενόλη, ζεαραλενόνη, φουμονισίνες B1 και B2 και τοξίνες T-2 και HT-2) στα τρόφιμα να ανταποκρίνονται στα κριτήρια που περιγράφονται στο παράρτημα ΙΙ της παρούσας οδηγίας.
   Άρθρο 3
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία το αργότερο την 1η Ιουλίου 2006. Κοινοποιούν αμέσως στην Επιτροπή το κείμενο των εν λόγω διατάξεων, καθώς και έναν πίνακα αντιστοιχίας μεταξύ των εν λόγω διατάξεων και των διατάξεων της παρούσας οδηγίας.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 4
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 6 Ιουνίου 2005.

            Για την Επιτροπή

         Μάρκος ΚΥΠΡΙΑΝΟΥ

            Μέλος της Επιτροπής

      (1)  ΕΕ L 372 της 31.12.1985, σ. 50· οδηγία όπως τροποποιήθηκε από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).

      (2)  ΕΕ L 77 της 16.3.2001, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 856/2005 (βλέπε σ. 3 της παρούσας Επίσημης Εφημερίδας).

      (3)  ΕΕ L 186 της 30.6.1989, σ. 23.

      (4)  ΕΕ L 290 της 24.11.1993, σ. 14· οδηγία όπως τροποποιήθηκε από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου.

      ΠΑΡΑΡΤΗΜΑ I
      ΤΡΟΠΟΙ ΔΕΙΓΜΑΤΟΛΗΨΙΑΣ ΓΙΑ ΤΟΝ ΕΠΙΣΗΜΟ ΕΛΕΓΧΟ ΤΩΝ ΕΠΙΠΕΔΩΝ ΤΟΞΙΝΩΝ FUSARIUM ΣΕ ΟΡΙΣΜΕΝΑ ΤΡΟΦΙΜΑ
      1.   Σκοπός και πεδίο εφαρμογής
      Τα δείγματα που προορίζονται για τους επίσημους ελέγχους της περιεκτικότητας σε τοξίνες Fusarium επί και εντός των τροφίμων λαμβάνονται σύμφωνα με τις μεθόδους που καθορίζονται στο παρόν παράρτημα. Τα συνολικά δείγματα που λαμβάνονται κατά τον τρόπο αυτό θεωρούνται ως αντιπροσωπευτικά των παρτίδων. Η συμμόρφωση των παρτίδων, όσον αφορά τα μέγιστα όρια που καθορίζονται στο παραρτημα I του κανονισμού (ΕΚ) αριθ. 466/2001 προσδιορίζεται σε συνάρτηση με τα επίπεδα που διαπιστώνονται στα δείγματα εργαστηρίου.
      2.   Ορισμοί
      Για τους σκοπούς του παρόντος παραρτήματος, ισχύουν οι ακόλουθοι ορισμοί:
      2.1.   παρτίδα: η εκάστοτε παραδιδόμενη προσδιορίσιμη ποσότητα τροφίμου, για την οποία έχει διευκρινιστεί από τον αρμόδιο ότι παρουσιάζει κοινά χαρακτηριστικά, όπως είναι η προέλευση, η ποικιλία, το είδος συσκευασίας, ο συσκευαστής, ο αποστολέας ή η σήμανση·
      2.2.   υποπαρτίδα: τμήμα μεγάλης παρτίδας που έχει οριστεί για την εφαρμογή της μεθόδου δειγματοληψίας στο εν λόγω ορισθέν τμήμα· κάθε υποπαρτίδα πρέπει να διαχωρίζεται με φυσικό τρόπο και να είναι αναγνωρίσιμη·
      2.3.   στοιχειώδες δείγμα: ποσότητα υλικού που λαμβάνεται από ένα μόνο σημείο της παρτίδας ή της υποπαρτίδας·
      2.4.   συνολικό δείγμα: το συνδυασμένο σύνολο όλων των στοιχειωδών δειγμάτων που έχουν ληφθεί από την παρτίδα ή την υποπαρτίδα.
      3.   Γενικές διατάξεις
      3.1.   Προσωπικό
      Η δειγματοληψία πρέπει να πραγματοποιείται από επιφορτισμένο για το σκοπό αυτό πρόσωπο, σύμφωνα με τις ισχύουσες στο κράτος μέλος διατάξεις.
      3.2.   Υλικό από το οποίο λαμβάνονται δείγματα
      Κάθε προς ανάλυση παρτίδα αποτελεί αντικείμενο ξεχωριστής δειγματοληψίας. Σύμφωνα με το σημείο 4.3, οι μεγάλες παρτίδες πρέπει να υποδιαιρούνται σε υποπαρτίδες και τα δείγματα να λαμβάνονται ξεχωριστά από την κάθε υποπαρτίδα.
      3.3.   Μέτρα προφύλαξης που πρέπει να λαμβάνονται
      Κατά τη διάρκεια της δειγματοληψίας και της προετοιμασίας των δειγμάτων, πρέπει να λαμβάνονται προφυλάξεις, προκειμένου να αποφεύγεται οιαδήποτε αλλοίωση, η οποία μπορεί να τροποποιήσει την περιεκτικότητα σε τοξίνες Fusarium, να επηρεάσει αρνητικά τις αναλύσεις ή να στρεβλώσει την αντιπροσωπευτικότητα του συνολικού δείγματος.
      3.4.   Στοιχειώδη δείγματα
      Στο μέτρο του δυνατού, πρέπει να λαμβάνονται στοιχειώδη δείγματα σε διαφορετικά σημεία της παρτίδας ή της υποπαρτίδας. Κάθε παρέκκλιση από τον κανόνα αυτόν πρέπει να επισημαίνεται στα πρακτικά της δειγματοληψίας.
      3.5.   Παρασκευή του συνολικού δείγματος
      Το συνολικό δείγμα λαμβάνεται με τη συνένωση των στοιχειωδών δειγμάτων.
      3.6.   Όμοια δείγματα
      Από το ομοιογενοποιημένο συνολικό δείγμα εργαστηρίου λαμβάνονται όμοια δείγματα, για σκοπούς μέτρων ελέγχου εφαρμογής της νομοθεσίας, άσκησης προσφυγής ή διαιτησίας, υπό τον όρο ότι η διαδικασία αυτή είναι σύμφωνη με τις νόμιμες διατάξεις που ισχύουν στο κράτος μέλος.
      3.7.   Συσκευασία και αποστολή των δειγμάτων
      Κάθε δείγμα τίθεται σε έναν καθαρό περιέκτη, από αδρανή ύλη, ο οποίος παρέχει την κατάλληλη προστασία του δείγματος έναντι οιουδήποτε παράγοντα μόλυνσης και από οιαδήποτε βλάβη που μπορεί να προκύψει κατά τη διάρκεια της μεταφοράς. Πρέπει να λαμβάνονται επίσης όλες οι αναγκαίες προφυλάξεις για να αποτραπεί κάθε αλλοίωση της σύνθεσης του δείγματος, η οποία μπορεί να επέλθει κατά τη διάρκεια της μεταφοράς ή της αποθήκευσης.
      3.8.   Σφράγιση και σήμανση των δειγμάτων
      Κάθε επίσημο δείγμα σφραγίζεται στον τόπο της δειγματοληψίας και αναγνωρίζεται σύμφωνα με τις ισχύουσες διατάξεις των κρατών μελών.
      Για κάθε δειγματοληψία, πρέπει να συντάσσονται πρακτικά δειγματοληψίας, τα οποία καθιστούν δυνατή την αναγνώριση, χωρίς αμφισβήτηση, της παρτίδας από την οποία έχει ληφθεί το δείγμα, και να αναγράφεται η ημερομηνία και ο τόπος δειγματοληψίας, καθώς και κάθε άλλη συμπληρωματική πληροφορία, η οποία μπορεί να αποβεί χρήσιμη για τον αναλυτή.
      4.   Ειδικές διατάξεις
      4.1.   Διαφορετικοί τύποι παρτίδων
      Τα τρόφιμα δύνανται να διατίθενται στο εμπόριο χύμα, σε εμπορευματοκιβώτια, ή σε επί μέρους συσκευασίες όπως σάκοι, συσκευασίες λιανικής πώλησης κ.λπ. Ο τρόπος δειγματοληψίας μπορεί να εφαρμοστεί στις διαφορετικές μορφές συσκευασίας, με τις οποίες διατίθενται στην αγορά τα εν λόγω προϊόντα.
      Με την επιφύλαξη των ειδικών διατάξεων που προβλέπονται στα σημεία 4.3, 4.4 και 4.5 του παρόντος παραρτήματος, μπορεί να χρησιμοποιηθεί ως αναφορά για τη δειγματοληψία των παρτίδων που διατίθενται στο εμπόριο σε επί μέρους συσκευασίες (σάκοι, συσκευασίες λιανικής πώλησης κ.λπ.) ο ακόλουθος τύπος:

                  —

                  βάρος: εκφράζεται σε kg

                  —

                  συχνότητα δειγματοληψίας (ΣΔ): αριθμός ν επί μέρους συσκευασιών από τις οποίες πρέπει να ληφθεί στοιχειώδες δείγμα, (τα δεκαδικά ψηφία στρογγυλεύονται στον αμέσως επόμενο ακέραιο αριθμό).

            4.2.   Βάρος του στοιχειώδους δείγματος
      Το βάρος του στοιχειώδους δείγματος πρέπει να είναι περίπου 100 γραμμάρια, εκτός και αν το βάρος του δείγματος ορίζεται διαφορετικά στο παρόν παράρτημα. Σε περίπτωση παρτίδων σε συσκευασίες λιανικής πώλησης, το βάρος του στοιχειώδους δείγματος εξαρτάται από το βάρος της συσκευασίας λιανικής πώλησης.
      4.3.   Γενική επισκόπηση της διαδικασίας δειγματοληψίας για τα σιτηρά και τα προϊόντα σιτηρών
      Πίνακας 1
      Υποδιαίρεση των παρτίδων σε υποπαρτίδες, ανάλογα με το προϊόν και το βάρος της παρτίδας

                  Προϊόν

                  Βάρος της παρτίδας
                  (σε τόνους)

                  Βάρος ή αριθμός υποπαρτίδων

                  Αριθμός στοιχειωδών δειγμάτων

                  Συνολικό βάρος δείγματος
                  (σε kg)

                  Σιτηρά και προϊόντα σιτηρών

                  ≥ 1 500

                  500 τόνοι

                  100

                  10

                  > 300 και < 1 500

                  3 υποπαρτίδες

                  100

                  10

                  ≥ 50 και ≤ 300

                  100 τόνοι

                  100

                  10

                  < 50

                  —

                  3-100 (1)

                  1-10

            4.4.   Διαδικασία δειγματοληψίας για τα σιτηρά και τα προϊόντα σιτηρών σε παρτίδες ≥ 50 τόνων

                  —

                  Υπό την προϋπόθεση ότι οι υποπαρτίδες μπορούν να διαχωρίζονται φυσικά, κάθε παρτίδα πρέπει να υποδιαιρείται σε υποπαρτίδες σύμφωνα με τον πίνακα 1. Δεδομένου ότι το βάρος των παρτίδων δεν αποτελεί πάντα ακριβές πολλαπλάσιο του βάρους των υποπαρτίδων, το βάρος των υποπαρτίδων ενδέχεται να υπερβαίνει το αναφερόμενο βάρος κατά ποσοστό έως 20 %.

                  —

                  Κάθε υποπαρτίδα πρέπει να αποτελεί το αντικείμενο ξεχωριστής δειγματοληψίας.

                  —

                  Αριθμός στοιχειωδών δειγμάτων: 100. Βάρος του στοιχειώδους δείγματος = 10 kg.

                  —

                  Αν δεν είναι δυνατή η εφαρμογή της μεθόδου δειγματοληψίας που περιγράφεται στο παρόν σημείο, λόγω εμπορικών συνεπειών που θα προέκυπταν από ζημία της παρτίδας, για παράδειγμα λόγω του τύπου συσκευασίας ή των μέσων μεταφοράς, δύναται να εφαρμόζεται μια εναλλακτική μέθοδος δειγματοληψίας, υπό τον όρο ότι θα είναι όσο το δυνατόν περισσότερο αντιπροσωπευτική και ότι θα περιγράφεται λεπτομερώς και θα τεκμηριώνεται δεόντως.

            4.5.   Διαδικασία δειγματοληψίας για τα σιτηρά και τα προϊόντα σιτηρών σε παρτίδες < 50 τόνων
      Για παρτίδες σιτηρών και προϊόντων σιτηρών κάτω των 50 τόνων, το σχέδιο δειγματοληψίας πρέπει να χρησιμοποιείται με 10 έως 100 στοιχειώδη δείγματα, ανάλογα με το βάρος της παρτίδας, καταλήγοντας σε συνολικό δείγμα 1 έως 10 kg. Για πολύ μικρές παρτίδες (≤ 0,5 τόνων) μπορεί να λαμβάνεται μικρότερος αριθμός στοιχειωδών δειγμάτων, αλλά το συνολικό δείγμα που αποτελείται από όλα τα στοιχειώδη δείγματα πρέπει επίσης, στην περίπτωση αυτή, να είναι τουλάχιστον 1 kg.
      Τα μεγέθη του πίνακα 2 μπορούν να χρησιμοποιηθούν για τον προσδιορισμό του αριθμού των στοιχειωδών δειγμάτων που πρέπει να λαμβάνονται.
      Πίνακας 2
      Αριθμός στοιχειωδών δειγμάτων που πρέπει να λαμβάνονται, ανάλογα με το βάρος της παρτίδας σιτηρών και προϊόντων σιτηρών

                  Βάρος παρτίδας (τόνοι)

                  Αριθμός στοιχειωδών δειγμάτων

                  ≤ 0,05

                  3

                  > 0,05-≤ 0,5

                  5

                  > 0,5-≤ 1

                  10

                  > 1-≤ 3

                  20

                  > 3-≤ 10

                  40

                  > 10-≤ 20

                  60

                  > 20-≤ 50

                  100

            4.6.   Διαδικασία δειγματοληψίας για τρόφιμα που προορίζονται για βρέφη και μικρά παιδιά

                  —

                  Η διαδικασία δειγματοληψίας για τα σιτηρά και τα προϊόντα σιτηρών όπως αναφέρεται στο σημείο 4.5 εφαρμόζεται για τρόφιμα που προορίζονται για βρέφη και μικρά παιδιά. Αντίστοιχα, ο αριθμός των στοιχειωδών δειγμάτων που πρέπει να λαμβάνονται εξαρτάται από το βάρος της παρτίδας, δηλαδή από 10 τουλάχιστον έως 100 κατ’ ανώτατο όριο, σύμφωνα με τον πίνακα 2 του σημείου 4.5. Για πολύ μικρές παρτίδες (≤ 0,5 τόνων) πρέπει να λαμβάνεται μικρότερος αριθμός στοιχειωδών δειγμάτων, αλλά το συνολικό δείγμα που αποτελείται από όλα τα στοιχειώδη δείγματα πρέπει επίσης, στην περίπτωση αυτή, να είναι τουλάχιστον 1 kg.

                  —

                  Το βάρος του στοιχειώδους δείγματος πρέπει να είναι περίπου 100 γραμμάρια. Σε περίπτωση παρτίδων που συνίστανται σε συσκευασίες λιανικής πώλησης, το βάρος του στοιχειώδους δείγματος εξαρτάται από το βάρος της συσκευασίας λιανικής πώλησης και για πολύ μικρές παρτίδες (≤ 0,5 τόνων) τα στοιχειώδη δείγματα πρέπει να έχουν τόσο βάρος ώστε όλα μαζί να αποτελούν συνολικό δείγμα βάρους τουλάχιστον 1 kg.

                  —

                  βάρος συνολικού δείγματος = 1-10 kg επαρκώς αναμεμειγμένο.

            4.7.   Δειγματοληψία στο στάδιο της λιανικής πώλησης
      Η δειγματοληψία τροφίμων στο στάδιο της λιανικής πώλησης πρέπει να γίνεται, εφόσον είναι δυνατόν, σύμφωνα με τις διατάξεις δειγματοληψίας των σημείων 4.4 και 4.5. Εφόσον αυτό δεν είναι δυνατόν, μπορούν να χρησιμοποιηθούν άλλες αποτελεσματικές διαδικασίες δειγματοληψίας στο στάδιο της λιανικής πώλησης, υπό τον όρο ότι εξασφαλίζουν επαρκή αντιπροσωπευτικότητα της παρτίδας στην οποία πραγματοποιείται η δειγματοληψία.
      5.   Αποδοχή μιας παρτίδας ή υποπαρτίδας

                  —

                  Αποδοχή εφόσον το συνολικό δείγμα είναι σύμφωνο προς το μέγιστο όριο, λαμβανομένης υπόψη της αβεβαιότητας της μέτρησης και της διόρθωσης για ανάκτηση.

                  —

                  Απόρριψη εφόσον το συνολικό δείγμα υπερβαίνει το μέγιστο όριο πέραν κάθε λογικής αμφιβολίας, λαμβανομένης υπόψη της αβεβαιότητας της μέτρησης και της διόρθωσης για ανάκτηση.

         (1)  Ανάλογα με το βάρος της παρτίδας — βλέπε πίνακα 2.

      ΠΑΡΑΡΤΗΜΑ II
      ΠΑΡΑΣΚΕΥΗ ΤΩΝ ΔΕΙΓΜΑΤΩΝ ΚΑΙ ΓΕΝΙΚΑ ΚΡΙΤΗΡΙΑ ΣΤΑ ΟΠΟΙΑ ΠΡΕΠΕΙ ΝΑ ΑΝΤΑΠΟΚΡΙΝΟΝΤΑΙ ΟΙ ΜΕΘΟΔΟΙ ΑΝΑΛΥΣΗΣ ΓΙΑ ΤΟΝ ΕΠΙΣΗΜΟ ΕΛΕΓΧΟ ΤΩΝ ΕΠΙΠΕΔΩΝ ΤΟΞΙΝΩΝ FUSARIUM ΣΕ ΟΡΙΣΜΕΝΑ ΤΡΟΦΙΜΑ
      1.   Προφυλάξεις
      Δεδομένου ότι οι τοξίνες Fusarium κατανέμονται ανομοιόμορφα, τα δείγματα πρέπει να παρασκευάζονται και ιδιαίτερα να ομοιογενοποιούνται με ιδιαίτερη επιμέλεια.
      Το σύνολο του προϊόντος που παραλαμβάνεται στο εργαστήριο πρέπει να χρησιμοποιείται για την παρασκευή του προϊόντος που πρόκειται να δοκιμαστεί.
      2.   Επεξεργασία του δείγματος που παραλαμβάνεται στο εργαστήριο
      Κάθε εργαστηριακό δείγμα πρέπει να αλέθεται λεπτά και να αναμειγνύεται ενδελεχώς χρησιμοποιώντας μια διαδικασία που έχει αποδειχθεί ότι επιτυγχάνει πλήρη ομοιογενοποίηση.
      Εφόσον το μέγιστο όριο ισχύει για την ξηρή ύλη, η περιεκτικότητα του προϊόντος σε ξηρή ύλη θα καθορίζεται σε μέρος του ομοιογενοποιημένου δείγματος, χρησιμοποιώντας διαδικασία που έχει αποδειχθεί ότι επιτυγχάνει τον ακριβή προσδιορισμό της περιεκτικότητας σε ξηρή ύλη.
      3.   Υποδιαίρεση των δειγμάτων για μέτρα ελέγχου εφαρμογής της νομοθεσίας και άσκηση προσφυγής
      Τα όμοια δείγματα που προορίζονται για μέτρα ελέγχου εφαρμογής της νομοθεσίας, για άσκηση προσφυγής ή για λόγους διαιτησίας, λαμβάνονται επί των ομοιογενοποιημένων δειγμάτων εργαστηρίου, υπό τον όρο ότι η διαδικασία αυτή είναι σύμφωνη προς τις ισχύουσες σχετικά με τη δειγματοληψία νόμιμες διατάξεις στο κράτος μέλος.
      4.   Μέθοδος ανάλυσης που πρέπει να χρησιμοποιείται από το εργαστήριο και απαιτήσεις σχετικά με τον έλεγχο του εργαστηρίου
      4.1.   Ορισμοί
      Ορισμένοι από τους συνηθέστερα χρησιμοποιούμενους ορισμούς τους οποίους τα εργαστήρια πρέπει να χρησιμοποιούν, είναι οι ακόλουθοι:
      Οι πλέον διαδεδομένες παράμετροι πιστότητας είναι η επαναληψιμότητα και η αναπαραγωγιμότητα.

                  r

                  =

                  Επαναληψιμότητα: τιμή κάτω από την οποία δύναται να αναμένεται ότι η απόλυτη διαφορά μεταξύ των αποτελεσμάτων δύο μεμονωμένων δοκιμών, που λαμβάνονται κάτω από συνθήκες επαναληψιμότητας, δηλαδή το ίδιο δείγμα, ο ίδιος χειριστής, ο ίδιος εξοπλισμός, το ίδιο εργαστήριο και μικρή χρονική απόσταση, βρίσκεται εντός των ορίων της ειδικής πιθανότητας (κατά κανόνα 95 %) και επομένως r = 2,8 × sr.

                  sr

                  =

                  Τυπική απόκλιση, υπολογιζόμενη με βάση τα αποτελέσματα που προέκυψαν υπό συνθήκες επαναληψιμότητας.

                  RSDr

                  =

                  Σχετική τυπική απόκλιση, υπολογιζόμενη με βάση τα αποτελέσματα που προέκυψαν υπό συνθήκες επαναληψιμότητας .

                  R

                  =

                  Αναπαραγωγιμότητα, τιμή κάτω από την οποία δύναται να αναμένεται ότι η απόλυτη διαφορά μεταξύ των αποτελεσμάτων των μεμονωμένων δοκιμών, που προέκυψαν υπό συνθήκες αναπαραγωγιμότητας, δηλαδή για το ίδιο υλικό που ελήφθη από χειριστές σε διάφορα εργαστήρια, χρησιμοποιώντας την τυποποιημένη μέθοδο δοκιμασίας, βρίσκεται εντός ορισμένου ορίου πιθανότητας (κατά κανόνα 95 %)· R = 2,8 × sR.

                  sR

                  =

                  Τυπική απόκλιση, υπολογιζόμενη με βάση τα αποτελέσματα που προέκυψαν υπό συνθήκες αναπαραγωγιμότητας.

                  RSDR

                  =

                  Σχετική τυπική απόκλιση, υπολογιζόμενη με βάση τα αποτελέσματα που προέκυψαν υπό συνθήκες αναπαραγωγιμότητας .

            4.2.   Γενικές απαιτήσεις
      Οι μέθοδοι ανάλυσης που χρησιμοποιούνται για τον έλεγχο των τροφίμων πρέπει να ανταποκρίνονται κατά το δυνατό στις διατάξεις των σημείων 1 και 2 του παραρτήματος της οδηγίας 85/591/ΕΟΚ.
      4.3.   Ειδικές απαιτήσεις
      4.3.1.   Κριτήρια απόδοσης
      Εφόσον δεν προβλέπεται από την κοινοτική νομοθεσία καμία ειδική μέθοδος για τον προσδιορισμό των επιπέδων τοξινών Fusarium στα τρόφιμα, τα εργαστήρια είναι ελεύθερα να εφαρμόσουν τη μέθοδο της επιλογής τους υπό τον όρο ότι τηρούνται τα ακόλουθα κριτήρια:

                  α)

                  Χαρακτηριστικά απόδοσης για την δεσοξυνιβαλενόλη

                              Περιεκτικότητα μg/kg

                              Δεσοξυνιβαλενόλη

                              RSDr %

                              RSDR %

                              Ανάκτηση %

                              > 100-≤ 500

                              ≤ 20

                              ≤ 40

                              60 έως 110

                              > 500

                              ≤ 20

                              ≤ 40

                              70 έως 120

                  β)

                  Χαρακτηριστικά απόδοσης για την ζεαραλενόνη

                              Περιεκτικότητα μg/kg

                              Ζεαραλενόνη

                              RSDr %

                              RSDR %

                              Ανάκτηση %

                              ≤ 50

                              ≤ 40

                              ≤ 50

                              60 έως 120

                              > 50

                              ≤ 25

                              ≤ 40

                              70 έως 120

                  γ)

                  Χαρακτηριστικά απόδοσης για τις φουμονισίνες B1 και B2

                              Περιεκτικότητα μg/kg

                              Φουμονισίνη B1 ή B2

                              RSDr %

                              RSDR %

                              Ανάκτηση %

                              ≤ 500

                              ≤ 30

                              ≤ 60

                              60 έως 120

                              > 500

                              ≤ 20

                              ≤ 30

                              70 έως 110

                  δ)

                  Χαρακτηριστικά απόδοσης για τις τοξίνες T-2 και ΗΤ-2

                              Περιεκτικότητα μg/kg

                              Τοξίνη T-2

                              RSDr %

                              RSDR %

                              Ανάκτηση %

                              50-250

                              ≤ 40

                              ≤ 60

                              60 έως 130

                              > 250

                              ≤ 30

                              ≤ 50

                              60 έως 130

                              Περιεκτικότητα μg/kg

                              Τοξίνη HT-2

                              RSDr %

                              RSDR %

                              Ανάκτηση %

                              100-200

                              ≤ 40

                              ≤ 60

                              60 έως 130

                              > 200

                              ≤ 30

                              ≤ 50

                              60 έως 130

            Δεν αναφέρονται τα όρια ανίχνευσης των χρησιμοποιούμενων μεθόδων, δεδομένου ότι οι τιμές που αφορούν την πιστότητα παρέχονται μόνο για τις συγκεντρώσεις που παρουσιάζουν ενδιαφέρον.
      Οι τιμές που αφορούν την πιστότητα υπολογίζονται με την εξίσωση του Horwitz:

                  RSDR = 2(1-0,5logC)

            όπου:

                  RSDR αντιπροσωπεύει τη σχετική τυπική απόκλιση, η οποία υπολογίζεται βάσει των αποτελεσμάτων που προκύπτουν υπό συνθήκες αναπαραγωγιμότητας

                  C είναι το ποσοστό συγκέντρωσης (δηλαδή 1 = 100 g/100 g, 0,001 = 1 000 mg/kg).

            Πρόκειται για μια γενική εξίσωση σχετικά με την πιστότητα, η οποία έχει αποδειχθεί ανεξάρτητη της προς ανάλυση ουσίας και του υλικού, αλλά μόνο συναρτώμενη με τη συγκέντρωση για τις περισσότερες μεθόδους ανάλυσης καθημερινής πρακτικής.
      4.3.2.   Προσέγγιση της «καταλληλότητας προς χρήση»
      Στην περίπτωση κατά την οποία υπάρχει περιορισμένος αριθμός πλήρως επικυρωμένων μεθόδων ανάλυσης, μπορεί να χρησιμοποιηθεί εναλλακτικά μια προσέγγιση «καταλληλότητας προς χρήση», που να καθορίζει μία μόνον παράμετρο, μια συνάρτηση καταλληλότητας, για την αξιολόγηση του βαθμού αποδοχής των μεθόδων ανάλυσης. Μια συνάρτηση καταλληλότητας είναι μια συνάρτηση αβεβαιότητας που προσδιορίζει τα μέγιστα επίπεδα αβεβαιότητας από άποψη καταλληλότητας προς χρήση.
      Λόγω του περιορισμένου αριθμού μεθόδων ανάλυσης, πλήρως επικυρωμένων με διεργαστηριακή δοκιμή, ειδικά για τον καθορισμό των τοξινών T-2 και HT-2, η προσέγγιση της συνάρτησης αβεβαιότητας, που προσδιορίζει τη μέγιστη αποδεκτή αβεβαιότητα, μπορεί επίσης να χρησιμοποιηθεί για την αξιολόγηση της καταλληλότητας (της «καταλληλότητας χρήσης») της μεθόδου ανάλυσης που πρέπει να χρησιμοποιείται από το εργαστήριο. Το εργαστήριο μπορεί να χρησιμοποιήσει μια μέθοδο η οποία θα παράγει αποτελέσματα στο πλαίσιο μιας μέγιστης τυπικής αβεβαιότητας. Η μέγιστη τυπική αβεβαιότητα μπορεί να υπολογιστεί χρησιμοποιώντας τον ακόλουθο τύπο:

      όπου:

                  —

                     Uf είναι η μέγιστη τυπική αβεβαιότητα (μg/kg).

                  —

                  LOD είναι το όριο ανίχνευσης της μεθόδου (μg/kg).

                  —

                  α είναι μια σταθερά, αριθμητικός παράγοντας που πρέπει να χρησιμοποιείται ανάλογα με την τιμή της C. Οι τιμές που πρέπει να χρησιμοποιούνται παρατίθενται στον πίνακα 3.

                  —

                  C είναι η συγκέντρωση ενδιαφέροντος (μg/kg).

            Εάν μια αναλυτική μέθοδος παρέχει αποτελέσματα με μετρήσεις αβεβαιότητας μικρότερες από τη μέγιστη τυπική αβεβαιότητα, η μέθοδος θα θεωρείται ισοδύναμη με εκείνη που ανταποκρίνεται στα χαρακτηριστικά απόδοσης που παρέχονται στο σημείο 4.3.1.
      Πίνακας 3
      Αριθμητικές τιμές που πρέπει να χρησιμοποιούνται για το α ως σταθεράς στον τύπο που παρατίθεται σε αυτό το σημείο, ανάλογα με τη συγκέντρωση ενδιαφέροντος

                  C (μg/kg)

                  α

                  ≤ 50

                  0,2

                  51-500

                  0,18

                  501-1 000

                  0,15

                  1 001-10 000

                  0,12

                  > 10 000

                  0,1

            4.4.   Υπολογισμός της ανάκτησης και καταγραφή των αποτελεσμάτων
      Το αναλυτικό αποτέλεσμα καταγράφεται υπό διορθωμένη ή μη μορφή προς ανάκτηση. Ο τρόπος καταγραφής και το ποσοστό ανάκτησης πρέπει να ανακοινώνονται. Το αποτέλεσμα της ανάλυσης αφού διορθωθεί προς ανάκτηση χρησιμοποιείται για τον έλεγχο της συμμόρφωσης (βλέπε παράρτημα Ι σημείο 5).
      Τα αποτελέσματα της ανάλυσης πρέπει να αναφέρονται ως x +/– U όπου x είναι το αποτέλεσμα της ανάλυσης και U η εκτεταμένη αβεβαιότητα της μέτρησης.
      U είναι η εκτεταμένη αβεβαιότητα, με τη χρήση ενός συντελεστή κάλυψης 2 που δίνει επίπεδο εμπιστοσύνης περίπου 95 %.
      4.5.   Πρότυπα ποιότητας των εργαστηρίων
      Τα εργαστήρια πρέπει να συμμορφώνονται προς τις διατάξεις της οδηγίας 93/99/ΕΟΚ.


Avis juridique important

|

31982L0500

Οδηγία 82/500/EOK της Επιτροπής της 7ης Ιουνίου 1982 περί προσαρμογής στην τεχνική πρόοδο της οδηγίας 76/890/EOK του Συμβουλίου περί προσεγγίσεως των νομοθεσιών των Κρατών μελών των αναφερομένων στον περιορισμό των παρασίτων των φωτιστικών διατάξεων με λαμπτήρες φθορισμού εφοδιασμένους με εκκινητή

Επίσημη Εφημερίδα αριθ. L 222 της 30/07/1982 σ. 0042 - 0052 Ισπανική ειδική έκδοση: Κεφάλαιο 13 τόμος 12 σ. 0234  Πορτογαλική ειδική έκδοση : Κεφάλαιο 13 τόμος 12 σ. 0234

ΟΔΗΓΙΑ ΤΗΣ ΕΠΙΤΡΟΠΗΣ της 7ης Ιουνίου 1982 περί προσαρμογής στην τεχνική πρόοδο της οδηγίας 76/890/ΕΟΚ του Συμβουλίου περί προσεγγίσεως των νομοθεσιών των Κρατών μελών των αναφερομένων στον περιορισμό των παρασίτων των φωτιστικών διατάξεων με  λαμπτήρες φθορισμού εφοδιασμένους με εκκινητήΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  την οδηγία 76/890/ΕΟΚ του Συμβουλίου της 4ης Νοεμβρίου 1976 περί προσεγγίσεως των νομοθεσιών των Κρατών μελών των αναφερομένων στον περιορισμό των παρασίτων των φωτιστικών διατάξεων με λαμπτήρες φθορισμού εφοδιασμένους με εκκινητή(1), και ιδίως το άρθρο  7,  Εκτιμώντας:  ότι, χάρη στην αποκτηθείσα πείρα και λαμβανομένων υπόψη των τεχνικών εξελίξεων, είναι τώρα δυνατό να προσαρμοστούν καλύτερα οι προδιαγραφές της ανωτέρω οδηγίας προς τις πραγματικές συνθήκες δοκιμών- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής για την Προσαρμογή στην Τεχνική Πρόοδο των οδηγιών για την εξάλειψη των τεχνικών εμποδίων στις συναλλαγές στον τομέα των συσκευών που προκαλούν παράσιτα  (ηλεκτομαγνητικές διαταραχές),  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Το παράρτημα της οδηγίας 76/890/ΕΟΚ του Συμβουλίου αντικαθίσταται από το παράρτημα της παρούσας οδηγίας.   Άρθρο 2  Τα Κράτη μέλη εκδίδουν και δημοσιεύουν, πριν από την 1η Δεκεμβρίου 1983, τις διατάξεις που είναι αναγκαίες για να συμμορφωθούν με την παρούσα οδηγία και ενημερώνουν σχετικά την Επιτροπή αμέσως.  Εφαρμόζουν τις διατάξεις αυτές από την ημερομηνία αυτή όσον αφορά την ελευθερία κυκλοφορίας στην αγορά και χρήσεως των συσκευών, που προβλέπεται στο άρθρο 4 της οδηγίας 76/890/ΕΟΚ, και από την 1η Δεκεμβρίου 1984 όσον αφορά την απαγόρευση κυκλοφορίας  στην αγορά, που προβλέπεται στο άρθρο 2 της οδηγίας αυτής.   Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 7 Ιουνίου 1982.  Για την Επιτροπή Karl-Heinz NARJES Μέλος της Επιτροπής  (1) ΕΕ αριθ. L 336 της 4. 12. 1976, σ. 22.      ΠΑΡΑΡΤΗΜΑ  1. (1) ΠΕΔΙΟ ΕΦΑΡΜΟΓΗΣ Οι παρούσες διατάξεις αφορούν φωτιστικές διατάξεις με λαμπτήρες φθορισμού που είναι εφοδιασμένοι με εκκινητή.  Οι διατάξεις από το σημείο 2.2 και κατόπιν εφαρμόζονται σε φωτιστικές διατάξεις προοριζόμενες για κατοικημένες περιοχές. Οι φωτιστικές διατάξεις, χωρίς αντιπαρασιτική διάταξη, υπόκεινται μόνο στις προδιαγραφές ενδείξεως του σημείου 2.1.  2. ΓΕΝΙΚΕΣ ΠΡΟΔΙΑΓΡΑΦΕΣ 2.1. Ενδείξεις επί των φωτιστικών διατάξεων χωρίς αντιπαρασιτική διάταξη Η ένδειξη "φωτιστική διάταξη χωρίς αντιπαρασιτική διάταξη, προοριζόμενη για χρήση σε μη κατοικημένες περιοχές" πρέπει να αναγράφεται επί της φωτιστικής διατάξεως. Η ένδειξη αυτή πρέπει να χρησιμοποιείται μέχρις ότου η Επιτροπή Προσαρμογής στην Τεχνική  Πρόοδο καθορίσει εναλλακτική λύση.  Σημείωση:  Ο καθορισμός των μη κατοικημένων περιοχών είναι θέμα των αρμοδίων εθνικών αρχών.  2.2. Ελάχιστη τιμή απώλειας παρεμβολής Η ελάχιστη τιμή απώλειας πρέπει να τηρείται τουλάχιστον από το 80 % των μαζικά παραγόμενων διατάξεων, με συντελεστή εμπιστοσύνης 80 %.  Οι μέθοδοι εφαρμογής των ελάχιστων τιμών απώλειας παρεμβολής περιγράφονται στο σημείο 7.  3. ΟΡΙΣΜΟΙ Για τους σκοπούς του παραρτήματος τούτου ισχύουν οι ορισμοί που περιέχονται στη δημοσίευση IEC 50 (902) -έκδοση 1973- Διεθνές Ηλεκτροτεχνικό Λεξικό (Δ.Η.Λ.), κεφάλαιο 902: Παράσιτα (ηλεκτρομαγνητικές διαταραχές).  4. ΟΡΙΑ 4.1. Απώλεια παρεμβολής φωτιστικών διατάξεων με λαμπτήρες φθορισμού, εφοδιασμένους με εκκινητή Για διατάξεις με σωληνωτούς λαμπτήρες φθορισμού, συνδεδεμένες με δίκτυο χαμηλής τάσεως που τροφοδοτεί κατοικίες με τάση μεταξύ των πόλων και της γης από 100 V μέχρι 250 V, η ελάχιστη τιμή της απώλειας πρέπει να είναι 28 dB μεταξύ 150 kHz και 160 kHz,  φθίνουσα μονοτονικά ανάλογα με το λογάριθμο από 28 dB στα 160 kHz σε 20 dB στα 1 400 kHz και 20 dB από 1 400 kHz μέχρι 1 605 kHz. Οι προδιαγραφές αυτές δεν εφαρμόζονται ούτε στις φωτιστικές διατάξεις με λαμπτήρες που τροφοδοτούνται με τάση συχνότητας  άνω των 100 Hz, ούτε στις διατάξεις για τις οποίες δεν ορίζεται μέθοδος μετρήσεως στο σημείο 5.  Τα όρια αυτά εφαρμόζονται σε όλο το φάσμα συχνοτήτων. Για το λόγο αυτό πρέπει να καθοριστούν τα χαρακτηριστικά αυτά των διαταραχών.  Σημείωση:  Γίνεται μια πρώτη επισκόπηση ή σάρωση του όλου φάσματος και οι τιμές που καταγράφονται δίνονται τουλάχιστον στις ακόλουθες συχνότητες που προτιμούνται και σε όλες τις συχνότητες όπου σημειώνεται ελάχιστο κάτω από τα όρια: 160 kHz, 240 kHz, 550 kHz, 1  000 kHz και 1 400 kHz:    ΠΙΝΑΚΑΣ I  "" ID="1">Συχνότητα (kHz)> ID="2">160> ID="3">240> ID="4">550> ID="5">1 000> ID="6">1 400"> ID="1">Ελάχιστη τιμή απώλειας παρεμβολής (dB)> ID="2">28> ID="3">26> ID="4">24> ID="5">22> ID="6">20"> 4.2. Μετρήσεις που δεν είναι εφικτές με τις μεθόδους του σημείου 5 Οι φωτιστικές διατάξεις που δεν μπορούν να μετρηθούν με τις μεθόδους του σημείου 5 (όταν π.χ. είναι αδύνατο να αντικατασταθεί ο λαμπτήρας με ομοίωμα λαμπτήρα, ή όταν ο εκκινητής είναι ηλεκτρονικός) υπόκεινται στις προδιαγραφές της οδηγίας 76/889/ΕΟΚ για  τη ζώνη συχνοτήτων από 0,15 MHz μέχρι 30 MHz.  5. ΜΕΘΟΔΟΙ ΜΕΤΡΗΣΕΩΝ ΤΗΣ ΑΠΩΛΕΙΑΣ ΠΑΡΕΜΒΟΛΗΣ ΦΩΤΙΣΤΙΚΩΝ ΔΙΑΤΑΞΕΩΝ 5.1. Κυκλώματα για τη μέτρηση της απώλειας παρεμβολής 5.1.1. Φωτιστικές διατάξεις για ευθύγραμμους λαμπτήρες(2) με ονομαστική διάμετρο 25 ή 38 mm.  Η απώλεια παρεμβολής των φωτιστικών διατάξεων μετρείται σύμφωνα με το κύκλωμα της εικόνας 1, με ομοιώματα λαμπτήρων όπως εξηγείται στο σημείο 5.4 και στην εικόνα 4α.  Στην περίπτωση λαμπτήρων με ονομαστική διάμετρο 25 mm αλλά που μπορούν να αντικατασταθούν και με λαμπτήρες ονομαστικής διαμέτρου 38 mm, η μέτρηση της απώλειας παρεμβολής θα πρέπει να γίνεται με ομοίωμα λαμπτήρα ονομαστικής διαμέρου 38 mm, εκτός αν οι  οδηγίες του κατασκευαστή απαιτούν την αποκλειστική χρήση λαμπτήρων 25 mm.  Για φωτιστικές διατάξεις που λειτουργούν μόνο με λαμπτήρες ονομαστικής διαμέτρου 25 mm, οι μετρήσεις απώλειας παρεμβολής εκτελούνται με ομοίωμα λαμπτήρα για την ονομαστική διάμετρο 25 mm.   Εικόνα 1   G = γεννήτρια ΥΣ,  T = ασύμμετρος/συμμετρικός μετασχηματιστής (βλέπε σημείο 5.3),  VN = τεχνητό δίκτυο παροχής V του CISPR 150 ohm (σύμφωνα με τη δημοσίευση αριθ. 16 του CISPR - 1η έκδοση 1077),  M = δέκτης μετρήσεως (επιλογικό βολτόμετρο),  L = ομοίωμα λαμπτήρα (βλέπε σημείο 5.4),  F = φωτιστική διάταξη,  C = πυκνωτής,  a-b = ακροδέκτες δικτύου παροχής,  a-b = ακροδέκτες εισόδου του τεχνητού δικτύου παροχής VN,  c-d = ακροδέκτες ομοιώματος λαμπτήρα L,  c-d = ακροδέκτες εξόδου T,  a-a και b-b = σύνδεση με ομοαξονικά καλώδια (Z0 = 75 ohm) των οποίων οι θωρακίσεις έχουν τα άκρα συνδεδεμένα στη γείωση αναφοράς του VN και του F,  c-c και d-d = σύνδεση του μετασχηματιστή με το ομοίωμα λαμπτήρα μέσω αγωγών χωρίς θωράκιση μήκους μέχρι 10 cm.  Σημείωση:  Κατά τη μέτρηση φωτιστικών διατάξεων με λαμπτήρες φθορισμού τύπου U, χρησιμοποιείται το ίδιο κύκλωμα με ομοίωμα λαμπτήρα τύπου U, αντί για το ευθύγραμμο ομοίωμα.  5.1.2. Φωτιστικές διατάξεις για κυκλικούς λαμπτήρες ονομαστικής διαμέτρου 28 ή 32 mm (3).  Η απώλεια παρεμβολής των φωτιστικών διατάξεων μετρείται σύμφωνα με το κύκλωμα της εικόνας 2.   Εικόνα 2   S = υποστηρίγματα από μονωτικό υλικό,  G = γεννήτρια ΥΣ,  T = ασύμμετρος/συμμετρικός μετασχηματιστής (βλέπε σημείο 5.3),  VN = τεχνητό δίκτυο παροχής V του CISPR 150 ohm (σύμφωνα με τη δημοσίευση αριθ. 16 του CISPR, 1η έκδοση 1977),  M = δέκτης μετρήσεως (επιλογικό βολτόμετρο),  L = ομοίωμα λαμπτήρα (βλέπε σημείο 5.4),  F = φωτιστική διάταξη,  A = σύνδεσμος,  C = πυκνωτής,  a-b = ακροδέκτες δικτύου παροχής,  a-b = ακροδέκτες εισόδου του τεχνητού δικτύου παροχής VN,  c-d = ακροδέκτες ομοιώματος λαμπτήρα L,  c-d = ακροδέκτες εξόδου του T,  a-a και b-b = σύνδεση με ομοαξονικά καλώδια (Z0 = 75 ohm) των οποίων οι θωρακίσεις έχουν τα άκρα συνδεδεμένα στη γείωση αναφοράς του VN και του F,  c-c και d-d = σύνδεση του μετασχηματιστή με το ομοίωμα λαμπτήρα μέσω αγωγών χωρίς θωράκιση μήκους μέχρι 10 cm.  5.1.3. Για τις φωτιστικές διατάξεις για λαμπτήρες, εκτός από αυτούς που αναφέρονται στα σημεία 5.1.1 και 5.1.2, η απώλεια παρεμβολής μετρείται όπως φαίνεται στην εικόνα 2α.   Εικόνα 2α   G = γεννήτρια ΥΣ,  T = ασύμμετρος/συμμετρικός μετασχηματιστής (βλέπε σημείο 5.3),  VN = τεχνητό δίκτυο παροχής του CISPR 150 ohm (σύμφωνα με τη δημοσίευση αριθ. 16 του CISPR, 1η έκδοση, 1977),  M = δέκτης μετρήσεως (επιλογικό βολτόμετρο),  L = σωλήνας από μονωτικό υλικό, συνδεδεμένος εσωτερικά σύμφωνα με το διάγραμμα, που αντικαθιστά το λαμπτήρα (ομοίωμα λαμπτήρα),  F = φωτιστική διάταξη,  C = πυκνωτής,  a-b = ακροδέκτες δικτύου εισόδου παροχής,  a-b = ακροδέκτες εισόδου του τεχνητού δικτύου παροχής VN,  c-d = ακροδέκτες τοποθετημένοι στο κέντρο του ομοιώματος λαμπτήρα L,  c-d = ακροδέκτες εξόδου του Τ,  a-a και b-b = σύνδεση με ομοαξονικά καλώδια (Z0 = 75 ohm) των οποίων οι θωρακίσεις έχουν τα άκρα συνδεδεμένα με τη γείωση αναφοράς του VN και του F,  c-c και d-d = σύνδεση του μετασχηματιστή με το ομοίωμα λαμπτήρα μέσω αγωγών χωρίς θωράκιση μήκους μέχρι 10 cm.  Σημείωση:  Κατά τη μέτρηση φωτιστικών διατάξεων με ευθύγραμμους λαμπτήρες χρησιμοποιείται το ίδιο κύκλωμα, αλλά το ευθύγραμμο ομοίωμα λαμπτήρα αντικαθίσταται από ομοίωμα που έχει τις ίδιες διαστάσεις με τον αρχικό λαμπτήρα.  5.1.4. Για τις μεθόδους των σημείων 5.1.1, 5.1.2 και 5.1.3, ισχύουν οι κάτωθι όροι:  5.1.4.1. Όταν η φωτιστική διάταξη περιλαμβάνει περισσότερους από έναν λαμπτήρες, κάθε λαμπτήρας κατά σειρά αντικαθίσταται από το ομοίωμα του λαμπτήρα.  Η απώλεια παρεμβολής φωτιστικών διατάξεων πολλών λαμπτήρων, στις οποίες οι λαμπτήρες έχουν παράλληλη συνδεσμολογία, μετρείται χωριστά για κάθε λαμπτήρα, η δε ελάχιστη τιμή της μετρημένης απώλειας παρεμβολής συγκρίνεται με το σχετικό όριο.  5.1.4.2. Κατά τη μέτρηση φωτιστικών διατάξεων με δύο λαμπτήρες συνδεδεμένους σε σειρά αντικαθιστώνται και οι δύο από ομοιώματα λαμπτήρων. Οι ακροδέκτες εισόδου του ενός ομοιώματος λαμπτήρα συνδέονται με τον ασύμμετρο/συμμετρικό μετασχηματιστή και οι  ακροδέκτες εισόδου του άλλου ομοιώματος λαμπτήρα συνδέονται με αντίσταση 150 ohm.  5.1.4.3. Όταν, ως συνήθως, χρησιμοποιούνται εκκινητές με ενσωματωμένο πυκνωτή, ο εκκινητής αφαιρείται και αντικαθίσταται από έναν πυκνωτή 5 000 pF +- 10%.  Όταν όμως ο κατασκευαστής τοποθετεί πυκνωτή έξω από τον εκκινητή και προειδοποιεί να μη γίνεται χρήση πρόσθετου πυκνωτή, χρησιμοποιείται ο αρχικός και δεν προστίθεται πυκνωτής δοκιμών.  Χρειάζεται φροντίδα ώστε να διατηρεί ο πυκνωτής δοκιμής τα χαρακτηριστικά του σε όλο το φάσμα συχνοτήτων που καλύπτουν οι μετρήσεις.  Με την εξαίρεση αυτή της ενδεχομένης τροποποιήσεως και της αντικαταστάσεως των λαμπτήρων, η φωτιστική διάταξη μετρείται όπως έχει κατασκευστεί.  5.1.4.4. Αν η φωτιστική διάταξη έχει πλαίσιο από μονωτικό υλικό, η πίσω επιφάνεια της διατάξεως πρέπει να τοποθετείται πάνω σε μια μεταλλική πλάκα που συνδέεται με τη γείωση αναφοράς του τεχνητού δικτύου παροχής VN.  5.2 Μέθοδος μετρήσεως 5.2.1. Η απώλεια παρεμβολής είναι ο λόγος της τάσεως U1, που λαμβάνεται στο δέκτη μετρήσεως όταν συνδεθούν οι ακροδέκτες εξόδου του μετασχηματιστή με τους ακροδέκτες του τεχνητού δικτύου παροχής, προς την τάση U2 που λαμβάνεται όταν ο μετασχηματιστής  συνδέεται με το τεχνητό δίκτυο παροχής V, μέσω της προς μέτρηση φωτιστικής διατάξεως.  5.2.2. Η τάση εξόδου του μετασχηματιστή μετρείται μέσω του δέκτη μετρήσεως M. Για το σκοπό αυτό γίνεται απευθείας σύνδεση μεταξύ των άκρων c και a και αφετέρου μεταξύ των άκρων d και b με ομοαξονικά καλώδια (Z0 = 75 ohm) μήκους 1 m, η θωράκιση των  οποίων συνδέεται με τη γείωση αναφοράς του δικτύου VN. Αφαιρούνται επίσης τα καλώδια c-c, d-d, a-a, b-b.  5.2.3. Η τάση U1 (περίπου 2 mV), που μετρείται μεταξύ είτε του άκρου a είτε b και της γης, πρέπει να είναι ανεξάρτητη από τις δύο θέσεις του διακόπτη του δικτύου VN.  5.2.4. Η τάση U2 που μετρείται με συνδεδεμένη φωτιστική διάταξη μπορεί να έχει διάφορες τιμές και μπορεί, επομένως, να εξαρτάται από τις δύο θέσεις του διακόπτη του VN. Η αντιπροσωπευτική τιμή είναι τότε η μεγαλύτερη απ' όλες που σημειώθηκαν.  5.2.5. Η απώλεια παρεμβολής δίνεται από τον τύπο:  20 log10dB 5.2.6. Όταν είναι γνωστό ότι η απώλεια παρεμβολής η οποία μετρείται σύμφωνα με την εικόνα 1, ή για τις φωτιστικές διατάξεις με συνδεσμολογία σειράς σύμφωνα με το σημείο 5.1.4.2, είναι ελάχιστη για μια δεδομένη κατεύθυνση του(των) ομοιώματος(των), οι  μετρήσεις μπορούν να γίνουν μόνο γι' αυτή την κατεύθυνση [π.χ. για μια φωτιστική διάταξη με ένα μοναδικό κιβώτιο ζεύξεως και με το(τα) ομοίωμα(τα) συνδεδεμένο(να) έτσι ώστε ο σχετικός ακροδέκτης εισόδου να συνδέεται κατευθείαν με τον ουδέτερο ακροδέκτη  της παροχής της φωτιστικής διατάξεως]. Σε περίπτωση αμφιβολίας για το σημείο αυτό, οι μετρήσεις πραγματοποιούνται για όλες τις δυνατές κατευθύνσεις του(των) ομοιώματος(των) λαμπτήρα(ων).  5.3. Ασύμμετρος/συμμετρικός μετασχηματιστής Ο ασύμμετρος/συμμετρικός μετασχηματιστής, που φαίνεται στις εικόνες 1, 2 και 2α, χρησιμοποιείται για να λαμβάνεται μία συμμετρική τάση εξόδου από τη γεννήτρια ΥΣ.  5.3.1. Οι βασικές προδιαγραφές είναι οι εξής:  - Η παρασιτική χωρητικότητα μεταξύ του πρωτεύοντος και δευτερεύοντος πηνίου του μετασχηματιστή δεν πρέπει να υπερβαίνει τα 5 pF.  - Το πρωτεύον πηνίο συνδέεται με το μεταλλικό κιβώτιο που περιέχει το μετασχηματιστή.  - Η σύνθετη αντίσταση εξόδου πρέπει να είναι 150 +- 4,5 ohm και κυρίως ωμική στο φάσμα συχνοτήτων 150 kHz-1 605 kHz.   Εικόνα 3 Παράδειγμα ενός ασύμμετρου/συμμετρικού μετασχηματιστή   5.3.2. Η σύνδεση του μετασχηματιστή με το ομοίωμα λαμπτήρα ή το σωλήνα θα πρέπει να γίνεται με αγωγούς χωρίς θωράκιση μήκους μέχρι 10 cm.  5.3.3. Η εικόνα 3 παρουσιάζει ένα παράδειγμα κατάλληλης κατασκευής του μετασχηματιστή (μηχανική κατασκευή και ηλεκτρικό κύκλωμα).   Εικόνα 4α Διάταξη ομοιωμάτων λαμπτήρα (ευθύγραμμου και τύπου U)    "" ID="1">Ονομαστική διάμετρος λαμπτήρα> ID="2">25> ID="3">38"> ID="1">Διάμετρος D μεταλλικού σωλήνα> ID="2">20 +- 0,5> ID="3">28 +- 0,5"> ID="1">Διάμετρος X κανονικού καλύμματος> ID="2">24> ID="3">35"> Σημείωση: Όλες οι διατάξεις εκφράζονται σε mm.   Εικόνα 4β Διάταξη κυκλικών ομοιωμάτων λαμπτήρων    "" ID="1">Ονομαστική διάμετρος λαμπτήρα (mm)> ID="2">28> ID="3">32"> ID="1">Διάμμετρος D μεταλλικού σωλήνα (mm)> ID="2">20 +- 0,5> ID="3">25 +- 0,5"> 5.4. Ομοιώματα λαμπτήρων Τα ομοιώματα λαμπτήρων που χρησιμοποιούνται στα κυκλώματα των εικόνων 1 και 2 προσομοιώνουν τα χαρακτηριστικά ΥΣ του λαμπτήρα και παρουσιάζονται στις εικόνες 4α και 4β.  Όταν το ομοίωμα λαμπτήρα τοποθετείται στη φωτιστική διάταξη πρέπει να παραμείνει παράλληλο προς τη μεταλλική βάση της φωτιστικής διατάξεως. Οποιοδήποτε υποστήριγμα για να επιτευχθεί το αποτέλεσμα αυτό δεν θα πρέπει να αλλάξει σημαντικά τη χωρητικότητα  μεταξύ του ομοιώματος λαμπτήρα και της φωτιστικής διατάξεως.  Σημείωση:  Προκαταρκτικές μετρήσεις μπορούν να γίνουν με κανονικούς λαμπτήρες με αγώγιμη επίστρωση. Το μήκος της αγώγιμης επιστρώσεως ισούται με το μήκος του λαμπτήρα από το ένα άκρο στο άλλο μείον 150 mm. Η επίστρωση αυτή πρέπει να είναι συμμετρικά κατανεμημένη.   (6.) 7. ΕΦΑΡΜΟΓΗ ΤΩΝ ΕΛΑΧΙΣΤΩΝ ΤΙΜΩΝ ΑΠΩΛΕΙΑΣ ΠΑΡΕΜΒΟΛΗΣ ΚΑΤΑ ΤΗ ΔΟΚΙΜΗ ΠΙΣΤΟΤΗΤΑΣ ΦΩΤΙΣΤΙΚΩΝ ΔΙΑΤΑΞΕΩΝ ΠΟΥ ΠΑΡΑΓΟΝΤΑΙ ΜΑΖΙΚΑ 7.1. Οι δοκιμές πρέπει να εκτελούνται:  7.1.1. είτε σε δείγμα φωτιστικών διατάξεων του εξεταζόμενου τύπου, με τη χρησιμοποίηση της στατιστικής μεθόδου του σημείου 7.3,  7.1.2. είτε, για απλούστευση, σε μια μόνο φωτιστική διάταξη.  7.2. Μετέπειτα δοκιμές είναι απαραίτητες τελικά από καιρού σε καιρό σε φωτιστικές διατάξεις που έχουν ληφθεί τυχαία από την παραγωγή, ιδίως στην περίπτωση του σημείου 7.1.2. Σε περίπτωση αμφισβητήσεως, που μπορεί να οδηγήσει σε απαγόρευση των πωλήσεων,  η απαγόρευση αυτή θα εξετάζεται μόνο αφού διεξαχθούν δοκιμές σύμφωνα με το σημείο 7.1.1.  7.3. Η στατιστική εκτίμηση της πιστότητας γίνεται ως εξής:  Η δοκιμή αυτή πρέπει να διενεργηθεί σε δείγμα από τουλάχιστον 5 και το πολύ 12 διατάξεις του εξεταζόμενου τύπου. Αν όμως λόγω εξαιρετικών συνθηκών δεν υπάρχουν πέντε διατάξεις, τότε χρησιμοποιείται δείγμα τριών ή τεσσάρων. Η πιστότητα υπάρχει αν ισχύει  η ακόλουθη σχέση:     k-Sn  L όπου:   = ο αριθμητικός μέσος όρος των απωλειών παρεμβολής των n φωτιστικών διατάξεων του δείγματος,  Sn = η τυπική απόκλιση του δείγματος που δίνεται από τη σχέση Sn2 =  Σ (x   )2 όπου:  x = η απώλεια παρεμβολής μιας φωτιστικής διατάξεως,  L = η ελάχιστη τιμή απωλείας παρεμβολής,  k = ο συντελεστής που εξάγεται από τους πίνακες της μη κεντρικής κατανομής t που διασφαλίζει, με συντελεστή εμπιστοσύνης τουλάχιστον 80 %, ότι, για το 80 % τουλάχιστον της παραγωγής, η τιμή απωλείας παρεμβολής υπερβαίνει την ελάχιστη τιμή. Η τιμή του k  ως συνάρτηση του n δίνεται στον κατωτέρω πίνακα 2:   "" ID="1">n> ID="2">3> ID="3">4> ID="4">5> ID="5">6> ID="6">7> ID="7">8> ID="8">9> ID="9">10> ID="10">11> ID="11">12"> ID="1">k> ID="2">2,04> ID="3">1,69> ID="4">1,52> ID="5">1,42> ID="6">1,35> ID="7">1,30> ID="8">1,27> ID="9">1,24>  ID="10">1,21> ID="11">1,20"> Οι τιμές των x, , Sn και L εκφράζονται λογαριθμικά (dB (rV) ή dB (pW).  ΣΗΜΕΙΩΣΗ Το παράρτημα αυτό βασίζεται στη δημοσίευση αριθ. 15, της Διεθνούς Ειδικής Επιτροπής για Ηλεκτρομαγνητικές Διαταραχές (CISPR), πρώτη έκδοση 1975, και στην "Τροπολογία αριθ. 1 - Δεκέμβριος 1978" της Διεθνούς Ηλεκτρομαγνητικής Επιτροπής (IEC - CEI): "Όρια  και μέθοδοι μετρήσεως των χαρακτηριστικών, από άποψη ηλεκτρομαγνητικών διαταραχών (παρασίτων), των λαμπτήρων φθορισμού και φωτιστικών διατάξεων", όπως τροποποιήθηκαν από τα έγγραφα CISPR/F(SEC) αριθ. 50, 51 και CISPR/F (Γερμανία) 6.  Αυτό το παράρτημα βασίζεται, επίσης, στο έγγραφο εναρμονίσεως HD 7 S2 (Δεκέμβριος 1979) της Ευρωπαϊκής Επιτροπής Ηλεκτρονικής Τυποποιήσεως (CENELEC).    (1) Σημείο 1 του παραρτήματος της οδηγίας 76/890/ΕΟΚ του Συμβουλίου.  (2) Σύμφωνα με την πιο πρόσφατη έκδοση της δημοσιεύσεως 81 της IEC (Διεθνής Ηλεκτροτεχνική Επιτροπή).  (3) Σύμφωνα με την πιο πρόσφατη έκδοση της δημοσιεύσεως 81 της IEC.


Avis juridique important

|

31992L0064

Οδηγία 92/64/ΕΟΚ της Επιτροπής της 13ης Ιουλίου 1992 για την τροποποίηση της οδηγίας 70/524/ΕΟΚ του Συμβουλίου περί των προσθέτων υλών στη διατροφή των ζώων

Επίσημη Εφημερίδα αριθ. L 221 της 06/08/1992 σ. 0051 - 0053 Φινλανδική ειδική έκδοση: Κεφάλαιο 3 τόμος 44 σ. 0115  Σουηδική ειδική έκδοση: Κεφάλαιο 3 τόμος 44 σ. 0115

ΟΔΗΓΙΑ 92/64/ΕΟΚ ΤΗΣ ΕΠΙΤΡΟΠΗΣ  της 13ης Ιουλίου 1992  για την τροποποίηση της οδηγίας 70/524/ΕΟΚ του Συμβουλίου περί των προσθέτων υλών στη διατροφή των ζώωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/524/ΕΟΚ του Συμβουλίου της 23ης Νοεμβρίου 1970 περί των προσθέτων υλών στη διατροφή των ζώων (1), όπως τροποποιήθηκε τελευταία από την οδηγία 91/620/ΕΟΚ (2), και ιδίως το άρθρο 7,  Εκτιμώντας:  ότι οι διατάξεις της οδηγίας 70/524/ΕΟΚ προβλέπουν ότι το περιεχόμενο των παραρτημάτων πρέπει να προσαρμόζεται συνεχώς στην εξέλιξη των επιστημονικών και τεχνικών γνώσεων- ότι τα παραρτήματα έχουν κωδικοποιηθεί από την οδηγία 91/248/ΕΟΚ της Επιτροπής  (3)-  ότι σε ορισμένα κράτη μέλη δοκιμάστηκε επιτυχώς η χρήση του αντιβιωτικού "Avilamycine", των κοκκιδιοστατικών "Lasalocide - νάτριο" και "Maduramicine - αμμώνιο" καθώς και της συνοδευτικής ουσίας "Συνθετικά αργιλικά ασβέστια"- ότι, με βάση την κτηθείσα  πείρα, φαίνεται ότι η νέα αυτή χρήση μπορεί να επιτραπεί σε ολόκληρη την Κοινότητα-  ότι η πρόσθετη ουσία "οξείδιο του ψευδαργύρου" μπορεί, ανάλογα με την πηγή από την οποία προέρχεται, να περιέχει σημαντικές ποσότητες μολύβδου και ότι πρέπει να περιορισθεί η περιεκτικότητα της ουσίας αυτής ώστε να προληφθούν ανεπιθύμητες παρενέργειες  για την υγεία-  ότι σε ορισμένα κράτη μέλη δοκιμάστηκαν με επιτυχία νέες χρήσεις του καρδιοστατικού "Halofuginone" και της συνδετικής ουσίας "Συνθετικά αργιλικά ασβέστια"-  ότι πρέπει να επιτραπούν προσωρινώς οι νέες αυτές χρήσεις σε εθνική κλίμακα μέχρις ότου γίνουν δεκτές σε κοινοτική κλίμακα-  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Τα παραρτήματα ΙΙ της οδηγίας 70/524/ΕΟΚ τροποποιούνται σύμφωνα με το παράρτημα της παρούσας οδηγίας.  Άρθρο 2  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 31 Μαρτίου 1993. Ενημερώνουν αμέσως την Επιτροπή σχετικά.  Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.  Άρθρο 3  Η παρούσα οδηγία απευθύνεται στα κράτη μέλη. Βρυξέλλες, 13 Ιουλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 270 της 14. 12. 1970, σ. 1. (2) ΕΕ αριθ. L 334 της 5. 12. 1991, σ. 62. (3) ΕΕ αριθ. L 124 της 18. 5. 1991, σ. 1.    ΠΑΡΑΡΤΗΜΑ  1. Στο παράρτημα Ι:  α) Στο μέρος Α, "Αντιβιοτικά", προστίθεται η ακόλουθη θέση:            ΕΟΚ αριθ.  Προσθετικό  Χημικός τύπος περιγραφή  Είδος ή κατηγορία ζώων  Μέγιστη ηλικία  Ελάχιστη περιεκτι- κότητα   Μέγιστη περιεκτι- κότητα  Λοιπές προϋποθέσεις       σε mg/kg πλήρων ζωοτροφών           E 717  Avilamycin   C57-62H82-90CI1-2O31-32 (Μείγμα ολιγοσακχαριτών της ομάδας orthosomycine παραγόμενο από τον Strepomyces viridochromogenes)  Χοιρίδια  Χοίροι  4 μήνες  6 μήνες  20  10  40  20  -  -          β) Στο μέρος Δ "Κοκκιδιοστατικά και άλλες φαρμακευτικές ουσίες":  αα) το κείμενο της θέσης Ε 763 "Lasalocide-νάτριο" συμπληρώνεται ως εξής:            ΕΟΚ αριθ.  Προσθετικό  Χημικός τύπος περιγραφή  Είδος ή κατηγορία ζώων  Μέγιστη ηλικία  Ελάχιστη περιεκτι- κότητα   Μέγιστη περιεκτι- κότητα  Λοιπές προϋποθέσεις       σε mg/kg πλήρων ζωοτροφών              Ινδιάνοι  12 εβδομάδες  90  125   Απαγορεύεται η χρήση 5 τουλάχιστον ημέρες πριν τη σφαγή  Οι οδηγίες χρήσεις να έχουν την ένδειξη:  "Η τροφή αυτή περιέχει πρόσθετο της ομάδας των ιονοφόρων- η ταυτόχρονη χορήγησή της με ορισμένα φάρμακα μπορεί να αντεδείκνυται"          ββ) προστίθεται η ακόλουθη θέση:            ΕΟΚ αριθ.  Προσθετικό  Χημικός τύπος περιγραφή  Είδος ή κατηγορία ζώων  Μέγιστη ηλικία  Ελάχιστη περιεκτι- κότητα   Μέγιστη περιεκτι- κότητα  Λοιπές προϋποθέσεις       σε mg/kg πλήρων ζωοτροφών           Ε 770  Maduramicin αμμώνιο   C47H83O17N (αμμωνιακό άλας ενός πολυαιθέρα μονοκαρβονικού οξέος που παράγεται από τον Actinomadura yumaensis)  Κοτόπουλα προς πάχυνση  -  5  5  Οι οδηγίες χρήσης πρέπει να περιέχουν τις ενδείξεις:  - Απαγορεύεται η χορήγηση 5 τουλάχιστον ημέρες πριν από τη σφαγή  - Επικίνδυνο για τα ιπποειδή  "Η τροφή αυτή περιέχει πρόσθετο της ομάδας των ιονοφόρων- η ταυτόχρονη χορήγησή της με ορισμένα φάρμακα (η τιαμουλίνη για παράδειγμα) μπορεί να αντεδείκνυται"          γ) Στο μέρος Ι "Ιχνοστοιχεία" στη θέση Ε 6 "Ψευδάργυρος", η ένδειξη "Μέγιστη  περιεκτικότητα σε μόλυβδο 600 mg/kg" σημειώνεται στη στήλη "Λοιπές προϋποθέσεις" για την πρόσθετη ουσία "Οξείδιο του ψευδαργύρου".  δ) Στο μέρος ΙΒ "Συνδετικές, λυτικές και πηκτικές ουσίες":  αα) στη θέση Ε 558 "Βεντονίτης και μοντμοριλλονίτης" και στη στήλη "Λοιπές προϋποθέσεις", οι λέξεις "και Robenidine" αντικαθίστανται από τους όρους "Robenidine, maduramicin ammonium"  ββ) Προστίθεται η ακόλουθη θέση:            ΕΟΚ αριθ.  Προσθετικό  Χημικός τύπος περιγραφή  Είδος ή κατηγορία ζώων  Μέγιστη ηλικία  Ελάχιστη περιεκτι- κότητα   Μέγιστη περιεκτι- κότητα  Λοιπές προϋποθέσεις       σε mg/kg πλήρων ζωοτροφών           Ε 598  Συνθετικά αργιλικά ασβέστια   Μείγματ αργιλικών ασβεστίων που περιέχουν από 35 μέχρι 51 % AI2O3  Μέγιστη περιεκτικότητα σε μολυβδένιο: 20 mg/kg  Πουλερικά, κουνέλια και χοίροι  -  -  20 000  Όλες οι ζωοτροφές          2. Στο παράρτημα ΙΙ:  α) Στο μέρος Δ "Κοκκιδιοστατικά και άλλες φαρμακευτικές ουσίες", προστίθεται η ακόλουθη θέση:             Κωδικός αριθμός  Προσθετικό  Χημικός τύπος Περιγραφή  Είδος ή κατηγορία ζώων  Μέγιστη ηλικία  Ελάχιστη περιεκτι- κότητα   Μέγιστη περιεκτι- κότητα  Λοιπές προϋποθέσεις  Περίοδος αδείας       σε mg/kg πλήρων ζωοτροφών             25   Halofuginone  di-trans-7-bromo-6-chloro-3- [3-(3-hydroxy-2-piperidyl) acetonyl] quinazolin-4(3H)-one hydrobromide  Πουλάδες που εκτρέφονται για ωοτοκία  16 εβδομάδες  3  3  -  30. 11. 1993           β) Στο μέρος ΙΒ "Συνδετικές, λυτικές και  πηκτικές ουσίες", το κείμενο της θέσης αριθ. 1 "Συνθετικά αργιλικά ασβέστια" συμπληρώνεται ως εξής:             Κωδικός αριθμός  Προσθετικό  Χημικός τύπος Περιγραφή  Είδος ή κατηγορία ζώων  Μέγιστη ηλικία  Ελάχιστη περιεκτι- κότητα   Μέγιστη περιεκτι- κότητα  Λοιπές προϋποθέσεις  Περίοδος αδείας       σε mg/kg πλήρων ζωοτροφών                 Γαλακτοπαραγωγικές αγελάδες  Βοοειδή για πάχυνση, μόσχοι, αμνοί, ερίφια,  -  -  8 000  Όλες οι ζωοτροφές  30. 11. 1993


title: Οδηγία 2004/105/ΕΚ της Επιτροπής, της 15ης Οκτωβρίου 2004, για τον καθορισμό των υποδειγμάτων φυτοϋγειονομικών πιστοποιητικών επανεξαγωγής που συνοδεύουν φυτά, φυτικά προϊόντα ή άλλα αντικείμενα από τρίτες χώρες και τα οποία απαριθμούνται στην οδηγία 2000/29/ΕΚ του Συμβουλίου

text:
               20.10.2004

               EL

               Επίσημη Εφημερίδα της Ευρωπαϊκής Ένωσης

               L 319/9

         ΟΔΗΓΊΑ 2004/105/ΕΚ ΤΗΣ ΕΠΙΤΡΟΠΉΣ
   της 15ης Οκτωβρίου 2004
   για τον καθορισμό των υποδειγμάτων φυτοϋγειονομικών πιστοποιητικών επανεξαγωγής που συνοδεύουν φυτά, φυτικά προϊόντα ή άλλα αντικείμενα από τρίτες χώρες και τα οποία απαριθμούνται στην οδηγία 2000/29/ΕΚ του Συμβουλίου
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 13α παράγραφος 4 στοιχείο α),
   Εκτιμώντας τα ακόλουθα:

               (1)

               Σύμφωνα με την οδηγία 2000/29/ΕΚ, τα φυτά, τα φυτικά προϊόντα και τα λοιπά αντικείμενα που απαριθμούνται στην εν λόγω οδηγία, τα οποία προέρχονται από τρίτες χώρες, πρέπει κατ’αρχήν να συνοδεύονται από το πρωτότυπο του απαιτούμενου επίσημου «πιστοποιητικού υγειονομικού ελέγχου» ή του «φυτοϋγειονομικού πιστοποιητικού επανεξαγωγής» («πιστοποιητικά»).

               (2)

               Η διεθνής σύμβαση της 6ης Δεκεμβρίου 1951 για την προτασία των φυτών (στο εξής «ΔΣΠΦ») που συνήφθη στο πλαίσιο του Οργανισμού Τροφίμων και Γεωργίας των Ηνωμένων Εθνών (στο εξής «FΑΟ») καθορίζει στο οικείο παράρτημα, υποδείγματα πιστοποιητικών με τυποποιημένη διατύπωση και μορφή που πρέπει να χρησιμοποιούνται για τη σύνταξη και έκδοση των πιστοποιητικών.

               (3)

               Το 1979 και 1997 επήλθαν σημαντικές τροποποιήσεις στη ΔΣΠΦ. Οι τροποποιήσεις αυτές οδήγησαν στην έκδοση διαφόρων υποδειγμάτων πιστοποιητικών που πρέπει να συνοδεύουν τα φυτά, φυτικά προϊόντα και άλλα αντικείμενα κατά τις διεθνείς μεταφορές τους.

               (4)

               Μολονότι οι τροποποιήσεις της ΔΣΠΦ του 1997 δεν έχουν ακόμη τεθεί σε ισχύ, με το ψήφισμα 12/97 της εικοστής ενάτης συνόδου της διάσκεψης του FAO επιτράπηκε η χρήση, εναλλακτικά και σε προαιρετική βάση, των τροποποιημένων πιστοποιητικών μεταξύ των συμβαλλομένων μερών της ΔΣΠΦ που αποδέχονται τα πιστοποιητικά αυτά. Φαίνεται ότι ήδη πολλά από τα συμβαλλόμενα μέρη της σύμβασης χρησιμοποιούν τα πιστοποιητικά που βασίζονται στα υποδείγματα που καθορίζονται στο παράρτημα της ΔΣΠΦ όπως τροποποιήθηκε το 1997.

               (5)

               Κρίνεται αναγκαίος ο καθορισμός των υποδειγμάτων πιστοποιητικών που πρέπει να συνοδεύουν τα φυτά, φυτικά προϊόντα ή άλλα αντικείμενα που προορίζονται να εισέλθουν στην Κοινότητα.

               (6)

               Οι διεθνείς οργανισμοί προστασίας των φυτών αποθηκεύουν συνήθως μεγάλες ποσότητες πιστοποιητικών. Κρίνεται σκόπιμος ο καθορισμός κανόνων για τη χρήση των πιστοποιητικών που βασίζονται στα υποδείγματα που καθορίζονται στο παράρτημα της ΔΣΠΦ, όπως τροποποιήθηκε το 1979, για μία μεταβατική περίοδο.

               (7)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης φυτοϋγειονομικής επιτροπής,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   1.   Για τους σκοπούς του άρθρου 13 παράγραφος 1 σημείο ii) της οδηγίας 2000/29/ΕΚ, τα κράτη μέλη κάνουν δεκτά επίσημα «φυτοϋγειονομικά πιστοποιητικά» ή «φυτοϋγειονομικά πιστοποιητικά επανεξαγωγής» («πιστοποιητικά») που συνοδεύουν φυτά, φυτικά προϊόντα ή άλλα αντικείμενα που απαριθμούνται στο μέρος Β του παραρτήματος V της οδηγίας 2000/29/ΕΚ, που προέρχονται από τρίτα συμβαλλόμενα μέρη της ΔΣΠΦ, τα οποία έχουν εκδοθεί σύμφωνα με τα υποδείγματα που καθορίζονται στο παράρτημα Ι.
   2.   Τα κράτη μέλη κάνουν δεκτά μόνο τα πιστοποιητικά που αναφέρονται στην παράγραφο 1 υπό την προϋπόθεση ότι έχουν συμπληρωθεί σύμφωνα με το διεθνές πρότυπο του FAO για τα φυτοϋγειονομικά μέτρα αριθ. 12 σχετικά με τις κατευθυντήριες γραμμές για τα φυτοϋγειονομικά πιστοποιητικά.
   Άρθρο 2
   Τα κράτη μέλη κάνουν δεκτά πιστοποιητικά που έχουν εκδοθεί σύμφωνα με τα υποδείγματα που αναφέρονται στο παράρτημα ΙΙ, έως τις 31 Δεκεμβρίου 2009.
   Άρθρο 3
   1.   Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι απαραίτητες προκειμένου να συμμορφωθούν με την παρούσα οδηγία το αργότερο έως την 31η Δεκεμβρίου 2004. Κοινοποιούν δε άμεσα στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ των εν λόγω διατάξεων και της παρούσας οδηγίας.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
   2.   Τα κράτη μέλη κοινοποιούν στην Επιτροπή το κείμενο των βασικών διατάξεων της εθνικής νομοθεσίας που εγκρίνουν σχετικά με τον τομέα που καλύπτει η εν λόγω οδηγία.
   Άρθρο 4
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 15 Οκτωβρίου 2004.

            Για την Επιτροπή

         David BYRNE

            Μέλος της Επιτροπής

      (1)  ΕΕ L 169 της 10.7.2000, σ. 1· οδηγία όπως τροποποιήθηκε τελευταία από την οδηγία 2004/70/ΕΚ της Επιτροπής (ΕΕ L 127 της 29.4.2004, σ. 97).

      ΠΑΡΑΡΤΗΜΑ I

      ΠΑΡΑΡΤΗΜΑ II


Avis juridique important

|

31994L0016

Οδηγία 94/16/ΕΚ της Επιτροπής της 22ας Απριλίου 1994 για την τροποποίηση της οδηγίας 74/63/ΕΟΚ του Συμβουλίου σχετικά με τις ανεπιθύμητες ουσίες και προϊόντα στη διατροφή των ζώων (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 104 της 23/04/1994 σ. 0032 - 0033 Φινλανδική ειδική έκδοση: Κεφάλαιο 3 τόμος 56 σ. 0336  Σουηδική ειδική έκδοση: Κεφάλαιο 3 τόμος 56 σ. 0336

ΟΔΗΓΙΑ 94/16/ΕΚ ΤΗΣ ΕΠΙΤΡΟΠΗΣ της 22ας Απριλίου 1994 για την τροποποίηση της οδηγίας 74/63/ΕΟΚ του Συμβουλίου σχετικά με τις ανεπιθύμητες ουσίες και προϊόντα στη διατροφή των ζώων (Κείμενο που παρουσιάζει ενδιαφέρον για τον ΕΟΧ)Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 74/63/ΕΟΚ του Συμβουλίου της 17ης Δεκεμβρίου 1973 σχετικά με τις ανεπιθύμητες ουσίες και προϊόντα στη διατροφή των ζώων (1), όπως τροποποιήθηκε τελευταία από την οδηγία 93/74/ΕΟΚ (2), και ιδίως το άρθρο 6,  Εκτιμώντας:  ότι οι διατάξεις της οδηγίας 74/63/ΕΟΚ προβλέπουν ότι το περιεχόμενο των παραρτημάτων πρέπει να προσαρμόζεται συνεχώς στην εξέλιξη των επιστημονικών και τεχνικών γνώσεων- ότι πρέπει να μεταβληθεί η περιεκτικότητα σε αρσενικό των συνθέτων ζωοτροφών για ψάρια, δεδομένου ότι αυτή η κατηγορία ζώων τρέφεται βασικά με ιχθυάλευρα τα οποία εκ της φύσεώς τους περιέχουν αρσενικό- ότι, με την περιεκτικότητα που καθορίζεται κατ'  αυτόν τον τρόπο στα τρόφιμα, δεν υπάρχει κανένας κίνδυνος για την υγεία των ανθρώπων, των ζώων ή για το περιβάλλον- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Το παράρτημα Ι της οδηγίας 74/63/ΕΟΚ, τροποποιείται σύμφωνα με το παράρτημα της παρούσας οδηγίας.   Άρθρο 2  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως την 1η Μαρτίου 1995. Πληροφορούν αμέσως την Επιτροπή σχετικά.  Όταν τα κράτη μέλη θεσπίζουν τις εν λόγω διατάξεις, οι τελευταίες περιέχουν παραπομπή στην παρούσα οδηγία ή συνοδεύονται από ανάλογη παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.   Άρθρο 3  Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.  Βρυξέλλες, 22 Απριλίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 38 της 11. 2. 1974, σ. 31.  (2) ΕΕ αριθ. L 237 της 22. 9. 1993, σ. 23.      ΠΑΡΑΡΤΗΜΑ  Στο παράρτημα Ι μέρος Α στη θέση αριθ. 1 "Αρσενικό", οι λέξεις "σύνθετες ζωοτροφές" που εμφαίνονται στη στήλη "Ζωοτροφές" και ο αριθμός "2" που εμφαίνεται στη στήλη "Μέγιστη περιεκτικότητα" αντικαθίσταται ως εξής:   "" ID="2">Σύνθετες ζωοτροφές με εξαίρεση:> ID="3">2"> ID="2">σύνθετες τροφές για ψάρια> ID="3">4 "">


Avis juridique important

|

31996L0078

Οδηγία 96/78/ΕΚ της Επιτροπής της 6ης Δεκεμβρίου 1996 για την τροποποίηση ορισμένων παραρτημάτων της οδηγίας 77/93/ΕΟΚ του Συμβουλίου για τα μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στην Κοινότητα

Επίσημη Εφημερίδα αριθ. L 321 της 12/12/1996 σ. 0020 - 0021

ΟΔΗΓΙΑ 96/78/ΕΚ ΤΗΣ ΕΠΙΤΡΟΠΗΣ της 6ης Δεκεμβρίου 1996 για την τροποποίηση ορισμένων παραρτημάτων της οδηγίας 77/93/ΕΟΚ του Συμβουλίου για τα μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στην ΚοινότηταΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 77/93/ΕΟΚ του Συμβουλίου, της 21ης Δεκεμβρίου 1976, για τα μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στην Κοινότητα (1), όπως τροποποιήθηκε τελευταία από την οδηγία 96/14/ΕΚ της Επιτροπής (2), και ιδίως το άρθρο 13 παράγραφος 2 τέταρτο εδάφιο,Εκτιμώντας:ότι θα πρέπει να ληφθούν μέτρα για την προστασία της Κοινότητας από τον οργανισμό Tilletia indica Mitra, του οποίου η ύπαρξη δεν ήταν γνωστή στην Κοινότητα 7ότι τα εν λόγω μέτρα πρέπει να περιλαμβάνουν διατάξεις σχετικά με τους σπόρους προς σπορά και τους κόκκους των γενεών Triticum, Secale, και X Triticosecale που προέρχονται από τρίτες χώρες όπου είναι γνωστή η ύπαρξη του οργανισμού Tilletia indica Mitra 7ότι, κατά συνέπεια, θα πρέπει να τροποποιηθούν αναλόγως τα σχετικά παραρτήματα της οδηγίας 77/93/ΕΟΚ 7ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης φυτοϋγειονομικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Η οδηγία 77/93/ΕΟΚ τροποποιείται όπως εμφαίνεται στο παράρτημα της παρούσας οδηγίας.Άρθρο 2 1. Τα κράτη μέλη θέτουν σε ισχύ τους απαιτούμενους νόμους, κανονισμούς και διοικητικές διατάξεις για να συμμορφωθούν με την παρούσα οδηγία από την 1η Ιανουαρίου 1997. Ενημερώνουν σχετικά την Επιτροπή.Κατά την έγκρισή τους από τα κράτη μέλη, τα εν λόγω μέτρα περιλαμβάνουν αναφορά στην παρούσα οδηγία ή συνοδεύονται από την εν λόγω αναφορά κατά την επίσημη δημοσίευσή τους. Η διαδικασία για την πραγματοποίηση της αναφοράς αυτής εγκρίνεται από τα κράτη μέλη.2. Τα κράτη μέλη ανακοινώνουν αμέσως στην Επιτροπή τις βασικές διατάξεις εθνικού δικαίου τις οποίες θεσπίζουν στον τομέα τον οποίο αφορά η παρούσα οδηγία. Η Επιτροπή ενημερώνει σχετικά τα λοιπά κράτη μέλη.Άρθρο 3 Η παρούσα οδηγία αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 4 Η παρούσα οδηγία απευθύνεται στα κράτη μέλη.Βρυξέλλες, 6 Δεκεμβρίου 1996.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 26 της 31. 1. 1977, σ. 20.(2) ΕΕ αριθ. L 68 της 19. 3. 1996, σ. 24.ΠΑΡΑΡΤΗΜΑ 1. Στο παράρτημα Ι μέρος Α τμήμα Ι στοιχείο γ), παρεμβάλλεται ένα νέο σημείο 15.1 μετά το σημείο 15:«15.1. Tilletia indica Mitra».2. Στο παράρτημα IV μέρος Α τμήμα Ι μετά το σημείο 52 παρεμβάλλονται τα ακόλουθα σημεία 53 και 54:>ΘΕΣΗ ΠΗΝΑΚΑ>3. Στο παράρτημα V μέρος Β τμήμα Ι σημείο 1, μετά τη φράση «και την Ουρουγουάη» παρεμβάλλεται η φράση «γένη Triticum, Secale και X Triticosecale από το Αφγανιστάν, την Ινδία, το Ιράκ, το Μεξικό, το Νεπάλ, το Πακιστάν και τις Ηνωμένες Πολιτείες της Αμερικής».4. Στο παράρτημα V μέρος Β τμήμα Ι, προστίθεται ένα νέο σημείο μετά το σημείο 7.«8. Κόκκος των γενών Triticum, Secale και X Triticosecale που προέρχεται από το Αφγανιστάν, την Ινδία, το Ιράκ, το Μεξικό, το Νεπάλ, το Πακιστάν και τις Ηνωμένες Πολιτείες της Αμερικής».


Avis juridique important

|

31992L0107

Οδηγία 92/107/ΕΟΚ της Επιτροπής της 11ης Δεκεμβρίου 1992 για την τροποποίηση της οδηγίας 69/208/ΕΟΚ του Συμβουλίου περί της εμπορίας σπόρων προς σπορά ελαιούχων και κλωστικών φυτών

Επίσημη Εφημερίδα αριθ. L 016 της 25/01/1993 σ. 0001 - 0001 Φινλανδική ειδική έκδοση: Κεφάλαιο 3 τόμος 48 σ. 0022  Σουηδική ειδική έκδοση: Κεφάλαιο 3 τόμος 48 σ. 0022

ΟΔΗΓΙΑ 92/107/ΕΟΚ ΤΗΣ ΕΠΙΤΡΟΠΗΣ της 11ης Δεκεμβρίου 1992 για την τροποποίηση της οδηγίας 69/208/ΕΟΚ του Συμβουλίου περί της εμπορίας σπόρων προς σπορά ελαιούχων και κλωστικών φυτώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 69/208/ΕΟΚ του Συμβουλίου της 30ής Ιουνίου 1969 περί της εμπορίας σπόρων προς σπορά ελαιούχων και κλωστικών φυτών (1), όπως τροποποιήθηκε τελευταία από την οδηγία 92/9/ΕΟΚ (2), και ιδίως το άρθρο 20α,  Εκτιμώντας:  ότι, υπό το φως της προόδου των επιστημονικών και τεχνικών γνώσεων, το παράρτημα ΙΙ της οδηγίας 69/208/ΕΟΚ πρέπει να τροποποιηθεί κατά τρόπο ώστε να βελτιώνονται τα κριτήρια που πρέπει να ικανοποιούνται όσον αφορά στην ελάχιστη ποικιλιακή καθαρότητα από  τους σπόρους προς σπορά κουκιών σόγιας- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο παράρτημα ΙΙ σημείο 1 της οδηγίας 69/208/ΕΟΚ οι αριθμοί "97" και "95" στη στήλη 2 (Ελάχιστη ποικιλιακή καθαρότητα %), οι οποίοι ισχύουν αντίστοιχα για βασικούς και πιστοποιημένους σπόρους μέγιστης περιεκτικότητας σε γλυκίνη αντικαθίστανται  από τους αριθμούς "99,5" και "99".  Άρθρο 2  Τα κράτη μέλη λαμβάνουν τα απαραίτητα μέτρα προκειμένου να συμμορφωθούν με την παρούσα οδηγία από την 1η Ιουλίου 1994. Πληροφορούν σχετικά την Επιτροπή.  Όταν τα κράτη μέλη θεσπίζουν τις διατάξεις αυτές, περιλαμβάνουν σ' αυτές αναφορά στην παρούσα οδηγία ή τις συνοδεύουν με αντίστοιχη αναφορά κατά την επίσημη κοινοποίησή τους. Η διαδικασία για την αναφορά αυτή θεσπίζεται από τα κράτη μέλη.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 11 Δεκεμβρίου 1992.  Για την Επιτροπή Ray MAC SHARRY Μέλος της Επιτροπής (1) ΕΕ αριθ. L 169 της 10. 7. 1969, σ. 3.  (2) ΕΕ αριθ. L 70 της 17. 2. 1992, σ. 25.


title: Οδηγία 2006/130/ΕΚ της Επιτροπής, της 11ης Δεκεμβρίου 2006 , για την εφαρμογή της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου όσον αφορά τον καθορισμό κριτηρίων για την εξαίρεση ορισμένων κτηνιατρικών φαρμάκων που προορίζονται για παραγωγικά ζώα από την απαίτηση συνταγής κτηνιάτρου   (Κείμενο που παρουσιάζει ενδιαφέρον για τον ΕΟΧ)

text:
               12.12.2006

               EL

               Επίσημη Εφημερίδα της Ευρωπαϊκής Ένωσης

               L 349/15

         ΟΔΗΓΊΑ 2006/130/ΕΚ ΤΗΣ ΕΠΙΤΡΟΠΉΣ
   της 11ης Δεκεμβρίου 2006
   για την εφαρμογή της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου όσον αφορά τον καθορισμό κριτηρίων για την εξαίρεση ορισμένων κτηνιατρικών φαρμάκων που προορίζονται για παραγωγικά ζώα από την απαίτηση συνταγής κτηνιάτρου
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2001/82/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα κτηνιατρικά φάρμακα (1), και ιδίως το άρθρο 67 πρώτο εδάφιο στοιχείο αα),
   Εκτιμώντας τα ακόλουθα:

               (1)

               Σύμφωνα με το άρθρο 67 της οδηγίας 2001/82/ΕΚ, στις περιπτώσεις που καλύπτονται από το πρώτο και το τρίτο εδάφιο, τα κτηνιατρικά φάρμακα μπορούν να χορηγούνται στο κοινό μόνο με συνταγή. Ωστόσο, καθώς ορισμένες ουσίες που περιέχονται σε κτηνιατρικά φάρμακα που προορίζονται για παραγωγικά ζώα δεν παρουσιάζουν κίνδυνο για την υγεία των ανθρώπων ή την υγεία των ζώων ή για το περιβάλλον, μπορούν να χορηγούνται εξαιρέσεις από αυτή τη γενική απαίτηση σύμφωνα με το άρθρο 67 πρώτο εδάφιο στοιχείο αα). Οι εξαιρέσεις αυτές δεν θίγουν την εφαρμογή του πρώτου και τρίτου εδαφίου του εν λόγω άρθρου.

               (2)

               Συνεπώς κρίνεται σκόπιμο να καθοριστούν κριτήρια με βάση τα οποία τα κράτη μέλη μπορούν να χορηγούν εξαιρέσεις από το γενικό κανόνα που προβλέπεται στο άρθρο 67 πρώτο εδάφιο στοιχείο αα) της οδηγίας 2001/82/ΕΚ και ο οποίος απαιτεί συνταγή για τη χορήγηση στο κοινό κτηνιατρικών φαρμάκων που προορίζονται για παραγωγικά ζώα.

               (3)

               Όταν τα εν λόγω κτηνιατρικά φάρμακα είναι εύκολο να χορηγηθούν και, ακόμη και αν χορηγηθούν εσφαλμένα, δεν παρουσιάζουν κίνδυνο είτε για το συγκεκριμένο ζώο είτε για το άτομο που χορηγεί το φάρμακο, τα εν λόγω φάρμακα μπορούν να διατίθενται χωρίς την ανάγκη έκδοσης κτηνιατρικής συνταγής. Αφετέρου, δεν πρέπει να είναι δυνατόν να χορηγείται εξαίρεση για φάρμακα που χαρακτηρίζονται από δυσμενή χαρακτηριστικά φαρμακοεπαγρύπνησης ή βλάπτουν το περιβάλλον.

               (4)

               Οι ακατάλληλες συνθήκες αποθήκευσης μπορούν να βλάψουν σοβαρά την ποιότητα, την ασφάλεια και την αποτελεσματικότητα των κτηνιατρικών φαρμάκων. Συνεπώς, στα φάρμακα των οποίων η ποιότητα, η ασφάλεια και η αποτελεσματικότητα μπορούν να εξασφαλιστούν μόνον όταν αποθηκεύονται υπό ειδικές συνθήκες, δεν μπορεί να χορηγείται εξαίρεση.

               (5)

               Περαιτέρω, τα εξαιρούμενα κτηνιατρικά φάρμακα πρέπει να περιέχουν μόνο δραστικές ουσίες που δεν προκαλούν κίνδυνο για την ασφάλεια των καταναλωτών όσον αφορά τα κατάλοιπα σε τρόφιμα που προέρχονται από ζώα τα οποία υποβάλλονται σε θεραπευτική αγωγή και δεν πρέπει να έχουν τη δυνατότητα να θέτουν σε κίνδυνο την υγεία των ανθρώπων ή των ζώων προκαλώντας αντίσταση του οργανισμού σε αντιμικροβιακά ή ανθελμινθικά, εάν χρησιμοποιηθούν εσφαλμένα.

               (6)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής κτηνιατρικών φαρμάκων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Η παρούσα οδηγία θεσπίζει τα κριτήρια με βάση τα οποία τα κράτη μέλη μπορούν, σύμφωνα με το άρθρο 67 πρώτο εδάφιο στοιχείο αα) της οδηγίας 2001/82/ΕΚ, να χορηγούν εξαιρέσεις από την απαίτηση χορήγησης στο κοινό μόνο με συνταγή κτηνιατρικών φαρμάκων που προορίζονται για παραγωγικά ζώα.
   Άρθρο 2
   Τα κτηνιατρικά φάρμακα που προορίζονται για παραγωγικά ζώα μπορούν να εξαιρούνται από την απαίτηση να διατίθενται μόνο με συνταγή κτηνιάτρου, αν πληρούνται όλα τα ακόλουθα κριτήρια:

               α)

               η χορήγηση κτηνιατρικών φαρμάκων περιορίζεται σε φαρμακοτεχνικές μορφές που δεν απαιτούν ιδιαίτερη γνώση ή δεξιότητα όσον αφορά τη χρήση των φαρμάκων·

               β)

               το κτηνιατρικό φάρμακο δεν παρουσιάζει άμεσο ή έμμεσο κίνδυνο, ακόμη και αν χορηγείται εσφαλμένα, για το υπό θεραπεία ζώο ή ζώα, για το άτομο που χορηγεί το φάρμακο ή για το περιβάλλον·

               γ)

               η περίληψη των χαρακτηριστικών του κτηνιατρικού φαρμάκου δεν περιέχει καμία προειδοποίηση για πιθανές σοβαρές ανεπιθύμητες παρενέργειες που να προκύπτουν από την ορθή χρήση του·

               δ)

               ούτε το κτηνιατρικό φάρμακο ούτε κανένα άλλο φάρμακο που περιέχει την ίδια δραστική ουσία έχουν γίνει στο παρελθόν αντικείμενο συχνών αναφορών σχετικά με σοβαρές ανεπιθύμητες ενέργειες·

               ε)

               η περίληψη των χαρακτηριστικών δεν περιλαμβάνει αντενδείξεις συνδεόμενες με άλλα κτηνιατρικά φάρμακα τα οποία χρησιμοποιούνται συνήθως χωρίς συνταγή·

               στ)

               το κτηνιατρικό φάρμακο δεν υπόκειται σε ειδικές συνθήκες αποθήκευσης·

               ζ)

               δεν υπάρχει κίνδυνος για την ασφάλεια των καταναλωτών όσον αφορά τα κατάλοιπα στα τρόφιμα που λαμβάνονται από ζώα που υποβάλλονται σε θεραπευτική αγωγή, ακόμη και όταν τα κτηνιατρικά φάρμακα χρησιμοποιούνται εσφαλμένα·

               η)

               δεν υπάρχει κίνδυνος για την υγεία των ανθρώπων ή των ζώων να αναπτυχθεί αντίσταση του οργανισμού σε αντιμικροβιακά ή ανθελμινθικά, ακόμη και όταν τα κτηνιατρικά φάρμακα που περιέχουν τις εν λόγω ουσίες χρησιμοποιούνται εσφαλμένα.

         Άρθρο 3
   1.   Αν τα κράτη μέλη αποφασίσουν να προβλέψουν τη χορήγηση εξαιρέσεων σύμφωνα με την παρούσα οδηγία, ενημερώνουν σχετικά την Επιτροπή.
   2.   Εάν, έως τις 31 Μαρτίου 2007 το αργότερο, δεν έχει πραγματοποιηθεί ενημέρωση σύμφωνα με την παράγραφο 1, οι εθνικές εξαιρέσεις που αναφέρονται στο άρθρο 67 πρώτο εδάφιο στοιχείο αα) της οδηγίας 2001/82/ΕΚ παύουν να ισχύουν.
   Άρθρο 4
   1.   Εντός έξι μηνών από την ενημέρωση που αναφέρεται στο άρθρο 3, τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις, προκειμένου να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων καθώς και τον πίνακα αντιστοιχίας μεταξύ των εν λόγω διατάξεων και των διατάξεων της παρούσας οδηγίας.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από τέτοια παραπομπή κατά την επίσημη δημοσίευσή τους. Ο τρόπος της παραπομπής αυτής αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.
   Άρθρο 5
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 6
   Η παρούσα οδηγία απευθύνεται στα κράτη μέλη.

      Βρυξέλλες, 11 Δεκεμβρίου 2006.

            Για την Επιτροπή

         Günter VERHEUGEN

            Αντιπρόεδρος

      (1)  ΕΕ L 311 της 28.11.2001, σ. 1. Οδηγία όπως τροποποιήθηκε με την οδηγία 2004/28/ΕΚ (ΕΕ L 136 της 30.4.2004, σ. 58).


Avis juridique important

|

31981L0529

Οδηγία 81/529/ΕΟΚ του Συμβουλίου της 30ής Ιουνίου 1981 περί τροποποίησης της οδηγίας 72/161/ΕΟΚ «περί της κοινωνικοοικονομικής ενημέρωσης και απόκτησης επαγγελματικών προσόντων των εργαζομένων στη γεωργία»

Επίσημη Εφημερίδα αριθ. L 197 της 20/07/1981 σ. 0044 - 0045 Ισπανική ειδική έκδοση: Κεφάλαιο 03 τόμος 22 σ. 0190  Πορτογαλική ειδική έκδοση : Κεφάλαιο 03 τόμος 22 σ. 0190

ΟΔΗΓΙΑ ΤΟΥ ΣΥΜΒΟΥΛΙΟΥ της 30ής Ιουνίου 1981 περί τροποποιήσεως της οδηγίας 72/161/ΕΟΚ "περί της κοινωνικοοικονομικής ενημερώσεως και αποκτήσεως επαγγελματικών προσόντων των εργαζομένων στη γεωργία"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,   Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής(1),  τη γνώμη του Ευρωπαϊκού Κοινοβουλίου(2),  Εκτιμώντας:  ότι το άρθρο 9 της οδηγίας 72/161/ΕΟΚ του Συμβουλίου της 17ης Απριλίου 1972 περί της κοινωνικοοικονομικής ενημερώσεως και αποκτήσεως επαγγελματικών προσόντων των εργαζομένων στη γεωργία(3) προβλέπει, μετά παρέλευση πέντε ετών, επανεξέταση των  λεπτομερειών αυτής της οδηγίας, κατόπιν προτάσεως της Επιτροπής- ότι, προκειμένου να παρακινηθεί μεγαλύτερος αριθμός ήδη απασχολουμένων στη γεωργία προσώπων να συμμετάσχουν σε μαθήματα επαγγελματικής εκπαιδεύσεως, που τυγχάνουν κοινοτικής ενισχύσεως, πρέπει να αυξηθεί το συνολικό επιλέξιμο ποσό για κάθε γεωργό που  παρακολούθησε μαθήματα επαγγελματικής εκπαιδεύσεως- ότι πρέπει να επιτραπεί στα Κράτη μέλη να καταρτίζουν ειδικά προγράμματα για την εκπαίδευση των διευθυνόντων και διαχειριστών των συνεταιρισμών σε περιοχές για τις οποίες κρίνονται αναγκαία παρόμοια προγράμματα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η οδηγία 72/161/ΕΟΚ τροποποιείται ως εξής:  1. Η επικεφαλίδα του τίτλου II αντικαθίσταται από το ακόλουθο κείμενο:  "Απόκτηση επαγγελματικών προσόντων των εργαζομένων στη γεωργία και εκπαίδευση των διευθυνόντων και διαχειριστών συνεταιρισμών".  2. Στο άρθρο 5 παρεμβάλλεται η ακόλουθη παράγραφος:  "2. Στις περιοχές όπου αποδεικνύονται αναγκαία τέτοια προγράμματα, τα Κράτη μέλη καταρτίζουν ειδικά προγράμματα για την εκπαίδευση διευθυνόντων και διαχειριστών συνεταιρισμών που έχουν τα αναγκαία προσόντα για να εξασφαλίσουν:  - τη διαχείριση ομάδων παραγωγών γεωργικών προϊόντων,  - την ανάληψη, από τις ομάδες ή από οργανώσεις που παρέχουν επαρκείς εγγυήσεις όσον αφορά την συμμετοχή των γεωργών στη διαχείρισή τους, αξιόλογων οικονομικών πρωτοβουλιών στον τομέα της μεταποιήσεως και της εμπορίας γεωργικών προϊόντων.  Τα προγράμματα αυτά καταρτίζονται ιδίως με σκοπό:  - τη δημιουργία ομάδων παραγωγών και των ενώσεών τους που προβλέπονται από τον κανονισμό (ΕΟΚ) αριθ. 1360/78 (1),  - την εφαρμογή των προγραμμάτων που προβλέπονται από τους κανονισμούς (ΕΟΚ) αριθ. 355/77 (2) και (ΕΟΚ) αριθ. 1361/78 (3)." Η πρώην παράγραφος 2 γίνεται παράγραφος 3.  (1) ΕΕ αριθ. L 166 της 23. 6. 1978, σ. 1.  (2) ΕΕ αριθ. L 51 της 23. 2. 1977, σ. 1.  (3) ΕΕ αριθ. L 166 της 23. 6. 1978, σ. 9." 3. Ο τίτλος III καταργείται και ο πρώην τίτλος IV γίνεται τίτλος III.  4. Στο άρθρο 12 παράγραφος 1, η ένδειξη "άρθρο 7" αντικαθίσταται από την ένδειξη "άρθρο 5 παράγραφος 2".  5. Τα ποσά που αναφέρονται στο άρθρο 12 παράγραφος 2 πρώτη, δεύτερη και τρίτη περίπτωση αντικαθίστανται από τα ακόλουθα ποσά:  - 1η περίπτωση: "7 500 λογιστικές μονάδες" ανά "9 068 ECU (Γ)",  - 2η περίπτωση: "4 500 λογιστικές μονάδες" ανά "5 441 ECU (Γ)",  - 3η περίπτωση: "1 500 λογιστικές μονάδες" ανά "2 902 ECU (Γ)".  6. Στο άρθρο 12 παράγραφος 2, η τέταρτη περίπτωση αντικαθίσταται από το ακόλουθο κείμενο:  "- το 25% των πράγματι πραγματοποιηθεισών δαπανών, στα πλαίσια των μέτρων που προβλέπονται στο άρθρο 5 παράγραφος 2, μέχρι συνολικού ποσού 2 902 ECU (Γ) για κάθε πρόσωπο που παρακολούθησε έναν πλήρη κύκλο μαθημάτων επιμορφώσεως.".   Άρθρο 2  Τα Κράτη μέλη θέτουν σε ισχύ τα αναγκαία μέτρα για να συμμορφωθούν προς την παρούσα οδηγία το αργότερο στις 31 Δεκεμβρίου 1981.   Άρθρο 3  Η παρούσα οδηγία απευθύνεται στα Κράτη μέλη.  Έγινε στο Λουξεμβούργο, στις 30 Ιουνίου 1981.  Για το Συμβούλιο Ο Πρόεδρος G. BRAKS  (1) ΕΕ αριθ. C 124 της 17. 5. 1979, σ. 1.  (2) ΕΕ αριθ. C 85 της 8. 4. 1980, σ. 53.  (3) ΕΕ αριθ. L 96 της 23. 4. 1972, σ. 15.


title: Οδηγία 2009/27/ΕΚ της Επιτροπής, της 7ης Απριλίου 2009 , για την τροποποίηση ορισμένων παραρτημάτων της οδηγίας 2006/49/ΕΚ του Ευρωπαϊκού Κοινοβουλίου και του Συμβουλίου όσον αφορά τις τεχνικές διατάξεις σχετικά με τη διαχείριση κινδύνου (Κείμενο που παρουσιάζει ενδιαφέρον για τον ΕΟΧ)

text:
               8.4.2009

               EL

               Επίσημη Εφημερίδα της Ευρωπαϊκής Ένωσης

               L 94/97

      ΟΔΗΓΊΑ 2009/27/ΕΚ ΤΗΣ ΕΠΙΤΡΟΠΉΣ

   της 7ης Απριλίου 2009
   για την τροποποίηση ορισμένων παραρτημάτων της οδηγίας 2006/49/ΕΚ του Ευρωπαϊκού Κοινοβουλίου και του Συμβουλίου όσον αφορά τις τεχνικές διατάξεις σχετικά με τη διαχείριση κινδύνου
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2006/49/ΕΚ του Ευρωπαϊκού Κοινοβουλίου και του Συμβουλίου, της 14ης Ιουνίου 2006, για την επάρκεια των ιδίων κεφαλαίων των επιχειρήσεων επενδύσεων και των πιστωτικών ιδρυμάτων (1), και ιδίως το άρθρο 41 παράγραφος 1 στοιχείο ζ),
   Εκτιμώντας τα ακόλουθα:

               (1)

               Το 2006, η Επιτροπή και η Επιτροπή Ευρωπαϊκών Αρχών Τραπεζικής Εποπτείας, προκειμένου να διασφαλίσουν την ομοιόμορφη μεταφορά και εφαρμογή της οδηγίας 2006/49/ΕΚ σε ολόκληρη την ΕΕ, συγκρότησαν ομάδα εργασίας (ομάδα μεταφοράς της οδηγίας για τις κεφαλαιακές απαιτήσεις — CRDTG) επιφορτισμένη με το έργο της εξέτασης και επίλυσης ζητημάτων που αφορούν τη μεταφορά και εφαρμογή της συγκεκριμένης οδηγίας. Σύμφωνα με την CRDTG, ορισμένες τεχνικές διατάξεις των παραρτημάτων I, II και VII της οδηγίας 2006/49/ΕΚ πρέπει να αποσαφηνιστούν περαιτέρω προκειμένου να διασφαλιστεί η ομοιόμορφη εφαρμογή τους. Επιπλέον, ορισμένες διατάξεις δεν ανταποκρίνονται στις ορθές πρακτικές διαχείρισης κινδύνου των πιστωτικών ιδρυμάτων και επομένως χρήζουν προσαρμογής.

               (2)

               Η οδηγία 2006/49/ΕΚ πρέπει, ως εκ τούτου, να τροποποιηθεί αναλόγως.

               (3)

               Η ευρωπαϊκή επιτροπή τραπεζών είναι σύμφωνη με τα μέτρα που προβλέπει η παρούσα οδηγία,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η οδηγία 2006/49/ΕΚ τροποποιείται ως εξής:

               1)

               Το παράρτημα I τροποποιείται ως εξής:

                           α)

                           Το σημείο 8. B αντικαθίσταται από το ακόλουθο κείμενο:
                           «B.   ΑΝΤΙΜΕΤΩΠΙΣΗ ΤΟΥ ΑΓΟΡΑΣΤΗ ΤΗΣ ΠΡΟΣΤΑΣΙΑΣ
                           Για το συμβαλλόμενο μέρος που μεταβιβάζει πιστωτικό κίνδυνο (δηλαδή για τον “αγοραστή προστασίας”) οι θέσεις προσδιορίζονται ως πιστά είδωλα του πωλητή προστασίας, με εξαίρεση το πιστωτικό παράγωγο τύπου “credit linked note” (που δεν συνεπάγεται αρνητική θέση στο πλαίσιο του εκδότη). Εάν σε κάποια χρονική στιγμή ασκηθεί δικαίωμα αγοράς (call option) σε συνδυασμό με αναβάθμιση, η συγκεκριμένη χρονική στιγμή λογίζεται ως η ληκτότητα της προστασίας. Σε περίπτωση που πρόκειται για πιστωτικά παράγωγα πρώτης αθέτησης και πιστωτικά παράγωγα νιοστής αθέτησης αντί της αρχής του ειδώλου ακολουθείται η εξής πρακτική.

                              Πιστωτικά παράγωγα πρώτης αθέτησης

                           Σε περίπτωση που ένα ίδρυμα λαμβάνει πιστωτική προστασία για αριθμό οντοτήτων αναφοράς υποκείμενων σε πιστωτικό παράγωγο, υπό την προϋπόθεση ότι η πρώτη αθέτηση μεταξύ των στοιχείων ενεργητικού υπαγορεύει πληρωμή και αυτό το πιστωτικό γεγονός τερματίζει τη σύμβαση, το ίδρυμα μπορεί να συμψηφίσει ειδικούς κινδύνους για εκείνη την οντότητα αναφοράς, μεταξύ των υποκείμενων οντοτήτων αναφοράς, για την οποία ισχύει η μικρότερη ποσοστιαία απαίτηση ειδικού κινδύνου, σύμφωνα με τον πίνακα 1 του παρόντος παραρτήματος.

                              Πιστωτικά παράγωγα νιοστής αθέτησης

                           Σε περίπτωση που η νιοστή αθέτηση μεταξύ των ανοιγμάτων υπαγορεύει πληρωμή βάσει της πιστωτικής προστασίας, ο αγοραστής προστασίας μπορεί να συμψηφίσει ειδικό κίνδυνο μόνον εφόσον η προστασία έχει αποκτηθεί για 1 έως ν-1 αθετήσεις ή εάν έχουν ήδη επέλθει ν-1 αθετήσεις. Στις περιπτώσεις αυτές ακολουθείται η μεθοδολογία που περιγράφηκε παραπάνω για τα πιστωτικά παράγωγα πρώτης αθέτησης, κατάλληλα προσαρμοσμένη για τα προϊόντα νιοστής αθέτησης.».

                           β)

                           Στο σημείο 14 ο πίνακας 1 αντικαθίσταται από τον ακόλουθο πίνακα:

                              «Πίνακας 1

                                       Κατηγορίες

                                       Κεφαλαιακή απαίτηση ειδικού κινδύνου

                                       Χρεωστικοί τίτλοι που εκδίδονται ή καλύπτονται από την εγγύηση κεντρικών κυβερνήσεων, εκδίδονται από κεντρικές τράπεζες, από διεθνείς οργανισμούς, από πολυμερείς τράπεζες ανάπτυξης ή από περιφερειακές κυβερνήσεις ή τοπικές αρχές κρατών μελών που θα κατατάσσονταν στην 1η βαθμίδα πιστωτικής ποιότητας ή θα υπόκεινταν σε συντελεστή κινδύνου 0 % βάσει των κανόνων στάθμισης των ανοιγμάτων των άρθρων 78 έως 83 της οδηγίας 2006/48/ΕΚ.

                                       0 %

                                       Χρεωστικοί τίτλοι που εκδίδονται ή καλύπτονται από την εγγύηση κεντρικών κυβερνήσεων, εκδίδονται από κεντρικές τράπεζες, από διεθνείς οργανισμούς, από πολυμερείς τράπεζες ανάπτυξης ή από περιφερειακές κυβερνήσεις ή τοπικές αρχές κρατών μελών που θα κατατάσσονταν στην 2η ή την 3η βαθμίδα πιστωτικής ποιότητας βάσει των κανόνων στάθμισης των ανοιγμάτων των άρθρων 78 έως 83 της οδηγίας 2006/48/ΕΚ, χρεωστικοί τίτλοι που εκδίδονται ή καλύπτονται από την εγγύηση ιδρυμάτων που θα κατατάσσονταν στην 1η ή 2η βαθμίδα πιστωτικής ποιότητας βάσει των κανόνων στάθμισης των ανοιγμάτων των άρθρων 78 έως 83 της οδηγίας 2006/48/ΕΚ, χρεωστικοί τίτλοι που εκδίδονται ή καλύπτονται από την εγγύηση ιδρυμάτων που θα κατατάσσονταν στην 3η βαθμίδα πιστωτικής ποιότητας βάσει των κανόνων στάθμισης των ανοιγμάτων του παραρτήματος VΙ μέρος 1 σημείο 29 της οδηγίας 2006/48/ΕΚ και χρεωστικοί τίτλοι που εκδίδονται ή καλύπτονται από την εγγύηση επιχειρήσεων που θα κατατάσσονταν στην 1η, 2η ή 3η βαθμίδα πιστωτικής ποιότητας βάσει των κανόνων στάθμισης των ανοιγμάτων των άρθρων 78 έως 83 της οδηγίας 2006/48/ΕΚ.
                                       Άλλα αποδεκτά στοιχεία κατά την έννοια του σημείου 15.

                                       0,25 % (εναπομένουσα διάρκεια μέχρι την οριστική λήξη έως έξι μήνες)
                                       1,00 % (εναπομένουσα διάρκεια μέχρι την οριστική λήξη μεγαλύτερη των έξι μηνών και μικρότερη ή ίση με 24 μήνες)
                                       1,60 % (εναπομένουσα διάρκεια μέχρι τη λήξη άνω των 24 μηνών)

                                       Χρεωστικοί τίτλοι που εκδίδονται ή καλύπτονται από την εγγύηση κεντρικών κυβερνήσεων, εκδίδονται από κεντρικές τράπεζες, από διεθνείς οργανισμούς, από πολυμερείς τράπεζες ανάπτυξης ή από περιφερειακές κυβερνήσεις ή τοπικές αρχές κρατών μελών που θα κατατάσσονταν στην 4η ή την 5η βαθμίδα πιστωτικής ποιότητας βάσει των κανόνων στάθμισης των ανοιγμάτων των άρθρων 78 έως 83 της οδηγίας 2006/48/ΕΚ, χρεωστικοί τίτλοι που εκδίδονται ή καλύπτονται από την εγγύηση ιδρυμάτων που θα κατατάσσονταν στην 3η βαθμίδα πιστωτικής ποιότητας βάσει των κανόνων στάθμισης των ανοιγμάτων του παραρτήματος VΙ μέρος 1 σημείο 26 της οδηγίας 2006/48/ΕΚ και χρεωστικοί τίτλοι που εκδίδονται ή καλύπτονται από την εγγύηση επιχειρήσεων που θα κατατάσσονταν στην 4η βαθμίδα πιστωτικής ποιότητας βάσει των κανόνων στάθμισης των ανοιγμάτων των άρθρων 78 έως 83 της οδηγίας 2006/48/ΕΚ. Ανοίγματα για τα οποία δεν υπάρχει πιστοληπτική αξιολόγηση από επιλέξιμο εξωτερικό οργανισμό πιστοληπτικής αξιολόγησης (ECAI).

                                       8,00 %

                                       Χρεωστικοί τίτλοι που εκδίδονται ή καλύπτονται από την εγγύηση κεντρικών κυβερνήσεων, εκδίδονται από κεντρικές τράπεζες, από διεθνείς οργανισμούς, από πολυμερείς τράπεζες ανάπτυξης ή από περιφερειακές κυβερνήσεις ή τοπικές αρχές κρατών μελών που θα κατατάσσονταν στην 6η βαθμίδα πιστωτικής ποιότητας βάσει των κανόνων στάθμισης των ανοιγμάτων των άρθρων 78 έως 83 της οδηγίας 2006/48/ΕΚ και χρεωστικοί τίτλοι που εκδίδονται ή καλύπτονται από την εγγύηση επιχειρήσεων που θα κατατάσσονταν στην 5η ή 6η βαθμίδα πιστωτικής ποιότητας βάσει των κανόνων στάθμισης των ανοιγμάτων των άρθρων 78 έως 83 της οδηγίας 2006/48/ΕΚ.

                                       12,00 %»

               2)

               Στο παράρτημα II, το σημείο 11 αντικαθίσταται από το ακόλουθο κείμενο:

                           «11.

                           Όταν ένα πιστωτικό παράγωγο το οποίο περιλαμβάνεται σε χαρτοφυλάκιο συναλλαγών αποτελεί στοιχείο εσωτερικής αντιστάθμισης κινδύνου και η πιστωτική προστασία αναγνωρίζεται βάσει της οδηγίας 2006/48/ΕΚ, γίνεται δεκτό ότι δεν υφίσταται κίνδυνος αντισυμβαλλομένου εξαιτίας της θέσης στο πιστωτικό παράγωγο. Εναλλακτικά, ένα πιστωτικό ίδρυμα μπορεί, για τους σκοπούς του υπολογισμού των κεφαλαιακών απαιτήσεων για τον πιστωτικό κίνδυνο του αντισυμβαλλόμενου, να συμπεριλαμβάνει με συνέπεια όλα τα πιστωτικά παράγωγα που περιλαμβάνονται στο χαρτοφυλάκιο συναλλαγών και αποτελούν στοιχεία εσωτερικής αντιστάθμισης κινδύνου ή έχουν αγοραστεί ως προστασία έναντι ανοίγματος σε πιστωτικό κίνδυνο αντισυμβαλλόμενου, εφόσον η πιστωτική προστασία αναγνωρίζεται από την οδηγία 2006/48/ΕΚ.».

               3)

               Στο παράρτημα VII μέρος Γ, το σημείο 3 αντικαθίσταται από το ακόλουθο κείμενο:

                           «3.

                           Κατά παρέκκλιση από τα σημεία 1 και 2, όταν ένα ίδρυμα αντισταθμίζει ένα άνοιγμα σε πιστωτικό κίνδυνο χαρτοφυλακίου μεικτών δραστηριοτήτων με ένα πιστωτικό παράγωγο που περιλαμβάνεται στο χαρτοφυλάκιο συναλλαγών του (με εσωτερική αντιστάθμιση), το άνοιγμα στις πράξεις συναλλαγών δεν θεωρείται ότι έχει αντισταθμιστεί για τους σκοπούς του υπολογισμού των κεφαλαιακών απαιτήσεων, εκτός εάν το ίδρυμα αγοράσει από τρίτο, ο οποίος είναι αποδεκτός πάροχος πιστωτικής προστασίας, ένα πιστωτικό παράγωγο που ανταποκρίνεται στις απαιτήσεις του παραρτήματος VIII μέρος 2 σημείο 19 της οδηγίας 2006/48/ΕΚ, προκειμένου να καλύψει το άνοιγμα στο χαρτοφυλάκιο μεικτών δραστηριοτήτων. Με την επιφύλαξη της δεύτερης πρότασης του παραρτήματος II σημείο 11, όταν παρόμοια πιστωτική προστασία αγοράζεται από τρίτους και αναγνωρίζεται ως αντιστάθμιση ανοίγματος σε πράξεις χαρτοφυλακίου μεικτών δραστηριοτήτων για τους σκοπούς του υπολογισμού των κεφαλαιακών απαιτήσεων, ούτε η εσωτερική ούτε η εξωτερική αντιστάθμιση με πιστωτικό παράγωγο δεν περιλαμβάνονται στο χαρτοφυλάκιο συναλλαγών για τους σκοπούς του υπολογισμού των κεφαλαιακών απαιτήσεων.».

         Άρθρο 2
   1.   Τα κράτη μέλη θεσπίζουν και δημοσιεύουν, το αργότερο έως τις 31 Οκτωβρίου 2010, τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων, καθώς και πίνακα αντιστοιχίας μεταξύ αυτών των διατάξεων και της παρούσας οδηγίας.
   Εφαρμόζουν τις εν λόγω διατάξεις από τις 31 Δεκεμβρίου 2010.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από σχετική παραπομπή κατά την επίσημη δημοσίευσή τους. Τα κράτη μέλη αποφασίζουν για τον τρόπο της παραπομπής.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 7 Απριλίου 2009.

            Για την Επιτροπή

         Charlie McCREEVY

            Μέλος της Επιτροπής

      (1)  ΕΕ L 177 της 30.6.2006, σ. 201.